02020R0686 — FI — 21.04.2021 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2020/686, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä sukusolujen ja alkioiden pitopaikkojen hyväksymisen sekä tiettyjen pidettävien maaeläinten sukusolujen ja alkioiden unionin sisäisiin siirtoihin sovellettavien jäljitettävyyttä ja eläinterveyttä koskevien vaatimusten osalta (ETA:n kannalta merkityksellinen teksti) (EUVL L 174 3.6.2020, s. 1)

Muutettu:









▼B

KOMISSION DELEGOITU ASETUS (EU) 2020/686,

annettu 17 päivänä joulukuuta 2019,

Euroopan parlamentin ja neuvoston asetuksen (EU) 2016/429 täydentämisestä sukusolujen ja alkioiden pitopaikkojen hyväksymisen sekä tiettyjen pidettävien maaeläinten sukusolujen ja alkioiden unionin sisäisiin siirtoihin sovellettavien jäljitettävyyttä ja eläinterveyttä koskevien vaatimusten osalta

(ETA:n kannalta merkityksellinen teksti)







I OSA

KOHDE, SOVELTAMISALA JA MÄÄRITELMÄT

1 artikla

Kohde ja soveltamisala

1. Tällä asetuksella täydennetään asetuksessa (EU) 2016/429 vahvistettuja sääntöjä siltä osin kuin on kyse tiettyjen pidettävien maaeläinten sukusolujen ja alkioiden rekisteröidyistä ja hyväksytyistä pitopaikoista, näitä sukusoluja ja alkioita koskevista jäljitettävyysvaatimuksista ja niiden unionissa tapahtuvia siirtoja koskevista eläinterveysvaatimuksista.

2. II osan 1 luvussa vahvistetaan sellaisia nauta-, sika-, lammas-, vuohi- ja hevoseläinten sukusolujen ja alkioiden pitopaikkoja koskevat hyväksymisvaatimukset, joista näiden eläinten sukusoluja ja alkioita siirretään toiseen jäsenvaltioon, seuraavien seikkojen osalta: a) karanteeni, eristys ja muut bioturvaamistoimenpiteet; b) seurantavaatimukset; c) tilat ja välineet; d) henkilöstön ja eläinlääkärien vastuualueet, toimivalta ja erityiskoulutus sukusolujen ja alkioiden pitopaikkojen toimintaa varten; e) sukusolujen ja alkioiden pitopaikkojen hyväksymisestä vastaavan toimivaltaisen viranomaisen vastuualueet; f) sukusolujen ja alkioiden pitopaikkojen toiminnan lopettamista koskevat erityissäännöt.

3. II osan 2 luvussa vahvistetaan seuraavia tietoja koskevat vaatimukset: a) tiedot, jotka toimivaltaisen viranomaisen on sisällytettävä sukusolujen ja alkioiden rekisteröityjen pitopaikkojen rekisteriin; b) tiedot, jotka toimivaltaisen viranomaisen on sisällytettävä nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen rekisteriin; ja säännöt tämän rekisterin julkisesta saatavuudesta, kun kyseisten eläinten sukusoluja ja alkioita siirretään jäsenvaltioiden välillä.

4. II osan 3 luvussa vahvistetaan seuraavat seikat: a) säännöt, jotka koskevat nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen toimijoille asetettuja tietojen kirjaamis- ja säilyttämisvelvoitteita, sekä tietojen kirjaamista ja säilyttämistä koskevat vaatimukset, joita sovelletaan tällaisessa pitopaikassa kerättyihin, tuotettuihin tai käsiteltyihin sukusoluihin ja alkioihin pitopaikan toiminnan loputtua; b) seuraavien eläinten sukusoluja ja alkioita koskevat jäljitettävyysvaatimukset: i) nauta-, sika-, lammas-, vuohi- ja hevoseläimet; ii) koirat (Canis lupus familiaris) ja kissat (Felis silvestris catus); iii) suljetuissa pitopaikoissa pidettävät muut maaeläimet kuin nauta-, sika-, lammas-, vuohi- ja hevoseläimet; iv) heimoihin Camelidae ja Cervidae kuuluvat eläimet.

5. III osan 1 luvussa vahvistetaan jäsenvaltioiden välisiä nauta-, sika-, lammas-, vuohi- ja hevoseläinten sukusolujen ja alkioiden siirtoja koskevat eläinterveysvaatimukset, poikkeukset mukaan lukien, täsmentämällä a) säännöt sukusolujen ja alkioiden keruusta, tuotannosta, käsittelystä ja varastoinnista sukusolujen ja alkioiden hyväksytyissä pitopaikoissa; b) niitä luovuttajaeläimiä koskevat eläinterveys-, eristys- tai karanteenivaatimukset, joista sukusolut ja alkiot kerätään; c) luovuttajaeläimille sekä sukusoluille ja alkioille tehtävät laboratorio- ja muut testit; d) sukusolujen ja alkioiden keruuta, tuotantoa, käsittelyä, varastointia ja muita menettelyjä sekä niiden kuljetusta koskevat eläinterveysvaatimukset.

6. III osan 2 luvussa vahvistetaan jäsenvaltioiden välisten, nauta-, sika-, lammas-, vuohi- ja hevoseläinten sukusolujen ja alkioiden siirtojen osalta a) eläinterveyden todentamista koskevat säännöt; b) eläinterveystodistukseen sisällytettävät tiedot; c) omaa ilmoitusta koskevaan asiakirjaan liittyvät vaatimukset; d) ilmoitusvaatimukset.

7. III osan 3 luvussa vahvistetaan eläinterveys-, todentamis- ja ilmoitusvaatimukset, jotka koskevat seuraavien eläinten sukusolujen ja alkioiden siirtoja jäsenvaltioiden välillä: a) koirat ja kissat; b) suljetuissa pitopaikoissa pidettävät muut maaeläimet kuin nauta-, sika-, lammas-, vuohi- ja hevoseläimet; c) heimoihin Camelidae ja Cervidae kuuluvat eläimet.

8. III osan 4 luvussa vahvistetaan säännöt toimivaltaisten viranomaisten myöntämistä poikkeuksista, jotka koskevat tieteellisiin tarkoituksiin käytettävien sukusolujen ja alkioiden ja geenipankkeihin varastoitavien sukusolujen ja alkioiden siirtoja jäsenvaltioiden välillä.

9. IV osassa säädetään tietyistä direktiivejä 88/407/ETY, 89/556/ETY, 90/429/ETY ja 92/65/ETY koskevista siirtymätoimenpiteistä seuraavien seikkojen osalta: a) siemennesteen keräysasemien, siemennesteen varastointiasemien, alkionkeruuryhmien ja alkiontuotantoryhmien hyväksyminen; ▼M1 b) olkien ja muiden sellaisten pakkausten merkitseminen, joihin siemennestettä, munasoluja tai alkioita sijoitetaan ja varastoidaan ja joissa niitä kuljetetaan; ▼M1 c) ennen 21 päivää huhtikuuta 2021 myönnettyjen eläinterveystodistusten käyttö; d) ennen 21 päivää huhtikuuta 2021 kerättyjen, tuotettujen, käsiteltyjen ja varastoitujen siemennesteen, munasolujen ja alkioiden siirrot jäsenvaltioiden välillä. ▼B

10. Tätä asetusta ei sovelleta luonnonvaraisten eläinten sukusoluihin ja alkioihin.

2 artikla

Määritelmät

Tässä asetuksessa sovelletaan täytäntöönpanoasetuksen (EU) 2018/1882 1 artiklassa vahvistettuja määritelmiä, minkä lisäksi tässä asetuksessa tarkoitetaan:

1) ’sukusolujen ja alkioiden rekisteröidyllä pitopaikalla’ toimivaltaisen viranomaisen asetuksen (EU) 2016/429 93 artiklan ensimmäisen kohdan a alakohdan mukaisesti rekisteröimää sukusolujen ja alkioiden pitopaikkaa, joka on muu kuin sukusolujen ja alkioiden hyväksytty pitopaikka;

2) ’sukusolujen ja alkioiden hyväksytyllä pitopaikalla’ asetuksen (EU) 2016/429 97 artiklan mukaisesti hyväksyttyä siemennesteen keräysasemaa, alkionkeruuryhmää, alkiontuotantoryhmää, sukusolujen ja alkioiden käsittelypaikkaa tai sukusolujen ja alkioiden varastointiasemaa;

3) ’nautaeläimellä’ tai ’nautaeläimiin kuuluvalla eläimellä’ eläintä, joka kuuluu johonkin sukuihin Bison, Bos (mukaan lukien alasuvut Bos, Bibos, Novibos, Poephagus) ja Bubalus (mukaan lukien alasuku Anoa) kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

4) ’sikaeläimellä’ tai ’sikaeläimiin kuuluvalla eläimellä’ eläintä, joka kuuluu sorkka- ja kavioeläinten lajiin Sus scrofa;

5) ’lammaseläimellä’ tai ’lammaseläimiin kuuluvalla eläimellä’ eläintä, joka kuuluu johonkin sukuun Ovis kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

6) ’vuohieläimellä’ tai ’vuohieläimiin kuuluvalla eläimellä’ eläintä, joka kuuluu johonkin sukuun Capra kuuluvista sorkka- ja kavioeläinten lajeista, sekä näiden lajien risteytyksenä syntynyttä jälkeläistä;

7) ’hevoseläimellä’ tai ’hevoseläimiin kuuluvalla eläimellä’ eläintä, joka kuuluu johonkin sukuun Equus kuuluvista kavioeläinten lajeista (hevoset, aasit ja seeprat mukaan lukien), sekä näiden lajien risteytyksenä syntynyttä jälkeläistä;

8) ’eläinterveystodistuksella’ asetuksen (EU) 2016/429 161 artiklan 4 kohdassa tarkoitettua alkuperäjäsenvaltion toimivaltaisen viranomaisen antamaa asiakirjaa, jonka on oltava sukusolujen ja alkioiden lähetyksen mukana, kun tämä siirretään määräpaikkaansa;

9) ’omaa ilmoitusta koskevalla asiakirjalla’ toimijan antamaa asiakirjaa, jonka on oltava 32 ja 46 artiklan mukaisesti sukusolujen ja alkioiden lähetyksen mukana, kun tämä siirretään määräpaikkaansa;

10) ’geenipankilla’ pidettävien maaeläinten geenivarojen ex situ -suojeluun ja kestävään käyttöön tarkoitettua eläinten geeniaineksen säilytyspaikkaa, jota ylläpitää sellainen isäntälaitos, jolle toimivaltainen viranomainen on myöntänyt hyväksynnän tai tunnustuksen näiden tehtävien suorittamista varten;

11) ’siemennesteen keräysasemalla’ sukusolujen ja alkioiden pitopaikkaa, jonka toimivaltainen viranomainen on 4 artiklan mukaisesti hyväksynyt keräämään, käsittelemään, varastoimaan ja kuljettamaan nauta-, sika-, lammas-, vuohi- tai hevoseläinten siemennestettä, joka on tarkoitus siirtää toiseen jäsenvaltioon;

12) ’alkionkeruuryhmällä’ sukusolujen ja alkioiden pitopaikkaa, jonka muodostaa ammattilaisista koostuva ryhmä tai rakenne ja jonka toimivaltainen viranomainen on 4 artiklan mukaisesti hyväksynyt keräämään, käsittelemään, varastoimaan ja kuljettamaan nauta-, sika-, lammas-, vuohi- tai hevoseläinten in vivo -tuotettuja alkioita, jotka on tarkoitus siirtää toiseen jäsenvaltioon;

13) ’alkiontuotantoryhmällä’ sukusolujen ja alkioiden pitopaikkaa, jonka muodostaa ammattilaisista koostuva ryhmä tai rakenne ja jonka toimivaltainen viranomainen on 4 artiklan mukaisesti hyväksynyt keräämään nauta-, sika-, lammas-, vuohi- tai hevoseläinten munasoluja, jotka on tarkoitus siirtää toiseen jäsenvaltioon, sekä tuottamaan in vitro, tarvittaessa varastoidun siemennesteen avulla, ja käsittelemään, varastoimaan ja kuljettamaan nauta-, sika-, lammas-, vuohi- tai hevoseläinten alkioita, jotka on tarkoitus siirtää toiseen jäsenvaltioon;

14) ’siemennesteellä’ eläimen tai eläinten käsittelemätöntä, käsiteltyä tai laimennettua siemennestettä;

15) ’munasoluilla’ oogeneesin sellaisia kehitysvaiheita, joissa soluissa on haploidi (yksinkertainen) peruskromosomisto, mukaan lukien sekundaariset oosyytit ja munasolut;

16) ’alkiolla’ kehityksensä alkuvaiheessa olevan eläimen alkiota, joka on siirrettävissä vastaanottajaeläimeen;

17) ’sukusolujen ja alkioiden lähetyksellä’ siemennesteen, munasolujen, in vivo -tuotettujen alkioiden tai in vitro -tuotettujen alkioiden määrää, joka lähetetään yhdestä sukusolujen ja alkioiden hyväksytystä pitopaikasta ja josta on annettu yksi ainoa eläinterveystodistus;

18) ’sukusolujen ja alkioiden käsittelypaikalla’ sukusolujen ja alkioiden pitopaikkaa, jonka toimivaltainen viranomainen on 4 artiklan mukaisesti hyväksynyt käsittelemään, tarvittaessa siemennesteen sukupuolilajittelu mukaan lukien, ja varastoimaan toiseen jäsenvaltioon siirrettäväksi tarkoitettuja yhden tai useamman lajin nauta-, sika-, lammas-, vuohi- tai hevoseläinten siemennestettä, munasoluja tai alkioita tai mitä tahansa sukusolu- ja alkiotyyppiyhdistelmää tai lajiyhdistelmää;

19) ’sukusolujen ja alkioiden varastointiasemalla’ sukusolujen ja alkioiden pitopaikkaa, jonka toimivaltainen viranomainen on 4 artiklan mukaisesti hyväksynyt varastoimaan toiseen jäsenvaltioon siirrettäväksi tarkoitettuja yhden tai useamman lajin nauta-, sika-, lammas-, vuohi- tai hevoseläinten siemennestettä, munasoluja tai alkioita tai mitä tahansa sukusolu- ja alkiotyyppiyhdistelmää tai lajiyhdistelmää;

20) ’asemaeläinlääkärillä’ eläinlääkäriä, joka vastaa siemennesteen keräysasemalla, sukusolujen ja alkioiden käsittelypaikassa tai sukusolujen ja alkioiden varastointiasemalla harjoitettavasta toiminnasta tämän asetuksen mukaisesti;

21) ’ryhmän eläinlääkärillä’ eläinlääkäriä, joka vastaa alkionkeruuryhmän tai alkiontuotantoryhmän harjoittamasta toiminnasta tämän asetuksen mukaisesti;

22) ’yksilöllisellä hyväksyntänumerolla’ toimivaltaisen viranomaisen antamaa numeroa;

23) ’hyväksynnän peruuttamispäivällä’ päivää, jona toimivaltainen viranomainen on peruuttanut sukusolujen ja alkioiden hyväksytyn pitopaikan hyväksynnän kokonaan tai väliaikaisesti asetuksen (EU) 2016/429 100 artiklan mukaisesti;

24) ’yksilöllisellä rekisterinumerolla’ sukusolujen ja alkioiden rekisteröidylle pitopaikalle annettua numeroa;

25) ’karanteenitiloilla’ laitosta, jonka toimivaltainen viranomainen on valtuuttanut eristämään nauta-, sika-, lammas- tai vuohieläimiä vähintään 28 päivän ajaksi ennen niiden ottamista siemennesteen keräysasemalle;

26) ’(taudista) vapaalla pitopaikalla’ pitopaikkaa, jolle on myönnetty tämä asema delegoidun asetuksen (EU) 2020/689 20 artiklassa vahvistettujen vaatimusten mukaisesti;

27) ’virallisella laboratoriolla’ jäsenvaltiossa tai kolmannessa maassa tai alueella sijaitsevaa laboratoriota, jonka toimivaltainen viranomainen on nimennyt asetuksen (EU) 2017/625 37 artiklan mukaisesti suorittamaan tämän asetuksen 24 ja 25 artiklassa säädetyt testit;

▼M1

28) ’IMSOC:lla’ virallisen valvonnan tiedonhallintajärjestelmää, joka on tarkoitettu sellaisten mekanismien ja välineiden yhdennettyyn toimintaan, joiden kautta virallista valvontaa ja muita virallisia toimia koskevia tietoja ja asiakirjoja hallinnoidaan, käsitellään ja vaihdetaan ilman eri toimenpiteitä asetuksen (EU) 2017/625131 artiklan mukaisesti;

▼B

29) ’uhanalaisella rodulla’ asetuksen (EU) 2016/1012 2 artiklan 24 kohdan mukaisesti paikallista rotua, jonka jokin jäsenvaltio on määrittänyt uhanalaiseksi, joka on geneettisesti sopeutunut yhteen tai useampaan perinteiseen tuotantojärjestelmään tai ympäristöön kyseisessä jäsenvaltiossa ja jonka uhanalaisuuden on tieteellisesti todentanut elin, jolla on tarvittava pätevyys ja osaaminen uhanalaisten rotujen alalla;

30) ’hyväksytyllä hävittämisohjelmalla’ jäsenvaltiossa tai sen vyöhykkeellä toteutettavaa tautien hävittämisohjelmaa, jonka komissio on hyväksynyt asetuksen (EU) 2016/429 31 artiklan 3 kohdan mukaisesti;

31) ’luovuttajaeläinryhmällä’ sellaisten eläinten ryhmää, joilla on sama terveystilanne ja joiden sukusoluja ja alkioita kerätään ja käsitellään samanaikaisesti ja kuljetetaan yhdessä.







II OSA

SUKUSOLUJEN JA ALKIOIDEN PITOPAIKKOJEN HYVÄKSYMINEN, REKISTERIT, TIETOJEN KIRJAAMINEN JA SÄILYTTÄMINEN SEKÄ JÄLJITETTÄVYYS







1 LUKU

Sukusolujen ja alkioiden pitopaikkojen hyväksyminen

3 artikla

Nauta-, sika-, lammas-, vuohi- ja hevoseläinten sukusolujen ja alkioiden pitopaikkoja koskevat hyväksymisvaatimukset

Seuraavia nauta-, sika-, lammas-, vuohi- ja hevoseläinten sukusolujen ja alkioiden pitopaikkoja hoitavien toimijoiden on asetuksen (EU) 2016/429 94 artiklan 1 kohdan b alakohdan mukaisesti haettava toimivaltaiselta viranomaiselta hyväksyntä kyseisten eläinten sukusolujen ja alkioiden lähetysten siirtämiseksi muihin jäsenvaltioihin:

a) pitopaikka, jossa kerätään, käsitellään ja varastoidaan nauta-, sika-, lammas-, vuohi- tai hevoseläinten siemennestettä, kun pitopaikalle haetaan hyväksyntää siemennesteen keräysasemana;

b) ammattilaisista koostuva ryhmä tai rakenne, jota valvoo ryhmän eläinlääkäri ja jolla on pätevyys kerätä, käsitellä ja varastoida nauta-, sika-, lammas-, vuohi- tai hevoseläinten alkioita, kun kyseiselle ryhmälle tai rakenteelle haetaan hyväksyntää alkionkeruuryhmänä;

c) ammattilaisista koostuva ryhmä tai rakenne, jota valvoo ryhmän eläinlääkäri ja jolla on pätevyys kerätä, käsitellä ja varastoida nauta-, sika-, lammas-, vuohi- tai hevoseläinten munasoluja sekä tuottaa, käsitellä ja varastoida kyseisten eläinten alkioita, kun kyseiselle ryhmälle tai rakenteelle haetaan hyväksyntää alkiontuotantoryhmänä;

d) pitopaikka, jossa käsitellään ja varastoidaan nauta-, sika-, lammas-, vuohi- tai hevoseläinten tuoretta, jäähdytettyä tai pakastettua siemennestettä tai tuoreita, jäähdytettyjä tai pakastettuja munasoluja tai alkioita, kun pitopaikalle haetaan hyväksyntää sukusolujen ja alkioiden käsittelypaikkana;

e) pitopaikka, jossa varastoidaan nauta-, sika-, lammas-, vuohi- tai hevoseläinten tuoretta, jäähdytettyä tai pakastettua siemennestettä tai tuoreita, jäähdytettyjä tai pakastettuja munasoluja tai alkioita, kun pitopaikalle haetaan hyväksyntää sukusolujen ja alkioiden varastointiasemana.

4 artikla

Toimivaltaisen viranomaisen nauta-, sika-, lammas-, vuohi- ja hevoseläinten sukusolujen ja alkioiden pitopaikoille myöntämä hyväksyntä

1. Toimivaltainen viranomainen saa myöntää nauta-, sika-, lammas-, vuohi- tai hevoseläinten sukusolujen ja alkioiden pitopaikalle hyväksynnän asetuksen (EU) 2016/429 97 artiklan mukaisesti vasta sen jälkeen, kun se on varmistanut, että kyseinen pitopaikka täyttää seuraavat vaatimukset: a) pitopaikan toimija on nimennyt i) niistä tehtävistä vastaavan asemaeläinlääkärin, jotka vahvistetaan — liitteessä I olevan 1 osan 1 kohdassa, kun hakemus koskee 3 artiklan a alakohdassa tarkoitetun sukusolujen ja alkioiden pitopaikan hyväksymistä siemennesteen keräysasemaksi; — liitteessä I olevan 4 osan 1 kohdassa, kun hakemus koskee 3 artiklan d alakohdassa tarkoitetun sukusolujen ja alkioiden pitopaikan hyväksymistä sukusolujen ja alkioiden käsittelypaikaksi; — liitteessä I olevan 5 osan 1 kohdassa, kun hakemus koskee 3 artiklan e alakohdassa tarkoitetun sukusolujen ja alkioiden pitopaikan hyväksymistä sukusolujen ja alkioiden varastointiasemaksi; tai ii) niistä tehtävistä vastaavan ryhmän eläinlääkärin, jotka vahvistetaan — liitteessä I olevan 2 osan 1 kohdassa, kun hakemus koskee 3 artiklan b alakohdassa tarkoitetun sukusolujen ja alkioiden pitopaikan hyväksymistä alkionkeruuryhmäksi; — liitteessä I olevan 3 osan 1 kohdassa, kun hakemus koskee 3 artiklan c alakohdassa tarkoitetun sukusolujen ja alkioiden pitopaikan hyväksymistä alkiontuotantoryhmäksi; b) kyseiseen toimintaan tarvittavat tilat, laitteet ja toimintamenettelyt täyttävät vaatimukset, jotka vahvistetaan i) liitteessä I olevan 1 osan 2 kohdassa nauta-, sika-, lammas-, vuohi- tai hevoseläinten siemennesteen keruun, käsittelyn, varastoinnin ja kuljetuksen osalta; ii) liitteessä I olevan 2 osan 2 kohdassa nauta-, sika-, lammas-, vuohi- tai hevoseläinten alkioiden keruun, käsittelyn, varastoinnin ja kuljetuksen osalta; iii) liitteessä I olevan 3 osan 2 kohdassa nauta-, sika-, lammas-, vuohi- tai hevoseläinten munasolujen keruun ja kyseisten eläinten alkioiden tuotannon, käsittelyn, varastoinnin ja kuljetuksen osalta, mukaan lukien alkiontuotannossa käytettävän siemennesteen ja munasolujen käsittely ja varastointi; iv) liitteessä I olevan 4 osan 2 kohdassa nauta-, sika-, lammas-, vuohi- tai hevoseläinten tuoreen, jäähdytetyn tai pakastetun siemennesteen tai tuoreiden, jäähdytettyjen tai pakastettujen munasolujen tai alkioiden käsittelyn, varastoinnin ja kuljetuksen osalta; v) liitteessä I olevan 5 osan 2 kohdassa nauta-, sika-, lammas-, vuohi- tai hevoseläinten tuoreen, jäähdytetyn tai pakastetun siemennesteen tai tuoreiden, jäähdytettyjen tai pakastettujen munasolujen tai alkioiden varastoinnin ja kuljetuksen osalta.

2. Myöntäessään nauta-, sika-, lammas-, vuohi- ja hevoseläinten sukusolujen ja alkioiden pitopaikalle hyväksyntää asetuksen (EU) 2016/429 97 ja 99 artiklan mukaisesti toimivaltaisen viranomaisen on annettava kyseiselle pitopaikalle yksilöllinen hyväksyntänumero, johon on sisällyttävä sen maan ISO 3166–1 alpha-2 -koodi, jossa hyväksyntä myönnetään.

5 artikla

Nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen toiminnan lopettamista koskevat erityissäännöt

1. Kun nauta-, sika-, lammas-, vuohi- ja hevoseläinten sukusolujen ja alkioiden hyväksytyn pitopaikan toimija lopettaa toimintansa, sen on varmistettava, että kyseisessä sukusolujen ja alkioiden pitopaikassa kerättyjen tai tuotettujen ja varastoitujen siemennesteen, munasolujen tai alkioiden kaikki lähetykset on siirretty ennen hyväksynnän peruuttamispäivää a) sukusolujen ja alkioiden varastointiasemalle varastoinnin jatkamiseksi; tai b) lisääntymistarkoituksia varten paikkaan, jossa nauta-, sika-, lammas-, vuohi- tai hevoseläimiä pidetään; tai c) siinä tarkoituksessa, että ne hävitetään turvallisesti tai käytetään eläimistä saatavina sivutuotteina asetuksen (EY) N:o 1069/2009 13 artiklan mukaisesti.

2. Jos siemennesteen, munasolujen tai alkioiden lähetyksiä ei siirretä sukusolujen ja alkioiden hyväksytystä pitopaikasta ennen hyväksynnän peruuttamispäivää 1 kohdan mukaisesti, kyseisiä lähetyksiä ei saa siirtää toiseen jäsenvaltioon.







2 LUKU

Toimivaltaisen viranomaisen sukusolujen ja alkioiden rekisteröidyistä ja hyväksytyistä pitopaikoista pitämät rekisterit

6 artikla

Toimivaltaisen viranomaisen sukusolujen ja alkioiden rekisteröidyistä pitopaikoista pitämä rekisteri

1. Toimivaltaisen viranomaisen on laadittava sukusolujen ja alkioiden rekisteröidyistä pitopaikoista rekisteri ja pidettävä se ajan tasalla.

2. Toimivaltaisen viranomaisen on sisällytettävä 1 kohdassa tarkoitettuun rekisteriin jokaisesta sukusolujen ja alkioiden rekisteröidystä pitopaikasta ainakin seuraavat tiedot: a) sukusolujen ja alkioiden rekisteröidyn pitopaikan nimi ja yhteystiedot sekä pitopaikan verkkosivuston URL-osoite, jos se on saatavilla; b) sukusolujen ja alkioiden rekisteröidyn pitopaikan osoite; c) tiedot siitä, minkätyyppisiä sukusoluja, alkioita ja eläinlajeja varten pitopaikka on rekisteröity; d) toimivaltaisen viranomaisen antama yksilöllinen rekisterinumero sekä rekisteröintipäivä; e) jos sukusolujen ja alkioiden rekisteröidyn pitopaikan toiminta on loppunut, toiminnan lopettamispäivä.

7 artikla

Toimivaltaisen viranomaisen nauta-, sika-, lammas-, vuohi- ja hevoseläinten sukusolujen ja alkioiden hyväksytyistä pitopaikoista pitämä rekisteri

1. Toimivaltaisen viranomaisen on laadittava nauta-, sika-, lammas-, vuohi- ja hevoseläinten sukusolujen ja alkioiden hyväksytyistä pitopaikoista rekisteri ja pidettävä se ajan tasalla.

2. Toimivaltaisen viranomaisen on sisällytettävä 1 kohdassa tarkoitettuun rekisteriin jokaisesta sukusolujen ja alkioiden hyväksytystä pitopaikasta ainakin seuraavat tiedot: a) sukusolujen ja alkioiden pitopaikan nimi ja yhteystiedot sekä pitopaikan verkkosivuston URL-osoite, jos se on saatavilla; b) sukusolujen ja alkioiden pitopaikan osoite; c) asemaeläinlääkärin tai ryhmän eläinlääkärin nimi; d) tiedot siitä, minkätyyppisiä sukusoluja ja alkioita, sukusolujen ja alkioiden pitopaikkaa ja eläinlajeja varten hyväksyntä on myönnetty; e) toimivaltaisen viranomaisen antama yksilöllinen hyväksyntänumero sekä hyväksymispäivä.

3. Jos toimivaltainen viranomainen hyväksyy 4 artiklassa säädettyjen vaatimusten perusteella, että sukusolujen ja alkioiden käsittelypaikka tai sukusolujen ja alkioiden varastointiasema varastoi ja sukusolujen ja alkioiden käsittelypaikan tapauksessa käsittelee useamman kuin yhden tyyppisiä tai useamman kuin yhden eläinlajin sukusoluja ja alkioita, toimivaltaisen viranomaisen on sisällytettävä sukusolujen ja alkioiden hyväksyttyjä pitopaikkoja koskevaan rekisteriinsä tiedot sukusolujen ja alkioiden hyväksytyssä pitopaikassa varastoitavien ja, tapauksen mukaan, käsiteltävien sukusolujen ja alkioiden tyypistä ja vastaavista eläinlajeista.

4. Jos toimivaltainen viranomainen on asetuksen (EU) 2016/429 100 artiklan 2 kohdan mukaisesti peruuttanut sukusolujen ja alkioiden hyväksytyn pitopaikan hyväksynnän väliaikaisesti tai kokonaan, sen on ilman aiheetonta viivytystä a) ilmoitettava hyväksynnän väliaikaisesta tai kokonaan tapahtuvasta peruuttamisesta sukusolujen ja alkioiden hyväksyttyjä pitopaikkoja koskevassa rekisterissään; b) ilmoitettava hyväksynnän väliaikaisen peruuttamisen tapauksessa alkamis- ja päättymispäivä ja kokonaan peruuttamisen tapauksessa hyväksynnän peruuttamispäivä.

5. Jos sukusolujen ja alkioiden hyväksytty pitopaikka on 5 artiklan mukaisesti lopettanut toimintansa, toimivaltaisen viranomaisen on ilman aiheetonta viivytystä ilmoitettava toiminnan lopettamispäivä sukusolujen ja alkioiden hyväksyttyjä pitopaikkoja koskevassa rekisterissään.

6. Toimivaltaisen viranomaisen on asetettava 1 kohdassa tarkoitettu rekisteri verkkosivustollaan julkisesti saataville, kun sukusoluja ja alkioita on tarkoitus siirtää jäsenvaltioiden välillä, ja ilmoitettava verkkosivustonsa URL-osoite komissiolle.

Jos toimivaltaisen viranomaisen verkkosivuston URL-osoite on vaihdettu, toimivaltaisen viranomaisen on ilman aiheetonta viivytystä ilmoitettava verkkosivuston uusi URL-osoite komissiolle.







3 LUKU

Tietojen kirjaaminen ja säilyttäminen sekä jäljitettävyys







1 jakso

Tietojen kirjaaminen ja säilyttäminen

8 artikla

Nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen toimijoita koskevat tietojen kirjaamis- ja säilyttämisvelvoitteet

1. Nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen toimijoiden on kirjattava ja säilytettävä ainakin seuraavat tiedot: a) siemennesteen keräysaseman osalta: i) siemennesteen keräysasemalla olevan kunkin luovuttajaeläimen laji, rotu, syntymäaika ja tunnistetiedot; ii) päivämäärät, joina luovuttajaeläimiä siirretään siemennesteen keräysasemalle ja keräysasemalta, ja asiakirjojen viitetiedot, jos luovuttajaeläinten mukana on asiakirjoja; iii) luovuttajaeläinten terveystilanne, niille tehtyjen kliinisten ja diagnostisten testien tulokset ja käytetyt laboratoriotekniikat sekä niille annetut hoidot ja rokotukset; iv) siemennesteen keräyspäivä ja tarvittaessa siemennesteen käsittelypäivä ja -paikka; v) siemennesteen tunnistetiedot ja tiedot sen määräpaikasta; b) alkionkeruuryhmän, alkiontuotantoryhmän tai alkionkeruu- ja alkiontuotantoryhmän osalta: i) kunkin sellaisen luovuttajaeläimen laji, rotu, syntymäaika ja tunnistetiedot, josta munasoluja tai alkioita on kerätty; ii) munasolujen tai alkioiden luovuttajaeläinten terveystilanne, niille tehtyjen kliinisten ja diagnostisten testien tulokset ja käytetyt laboratoriotekniikat sekä niille annetut hoidot ja rokotukset; iii) munasolujen tai alkioiden keruun, tutkimuksen ja käsittelyn päivämäärä ja paikka; iv) munasolujen tai alkioiden tunnistetiedot ja tiedot niiden määräpaikasta; v) jos alkioita mikromanipuloidaan, tiedot käytettävistä mikromanipulointitekniikoista, joihin liittyy zona pellucida -keton tai hevoseläinten alkioiden tapauksessa alkiokapselin läpäisy; vi) luovuttajaeläinten keinosiemennykseen tai alkioiden in vitro -tuotantoa varten suoritettavaan munasolujen hedelmöitykseen käytettävän siemennesteen alkuperä; c) sukusolujen ja alkioiden käsittelypaikan tai sukusolujen ja alkioiden varastointiaseman osalta: i) sukusolujen ja alkioiden hyväksytyssä pitopaikassa käsiteltävien ja varastoitavien tai pelkästään varastoitavien sukusolujen ja alkioiden tyyppi ja luovuttajaeläinlaji; ii) sukusolujen ja alkioiden hyväksyttyyn pitopaikkaan ja hyväksytystä pitopaikasta suoritettujen siirtojen päivämäärät viittaamalla kyseisten sukusolujen ja alkioiden mukana oleviin asiakirjoihin; iii) asiakirjat, mukaan lukien eläinterveystodistus ja omaa ilmoitusta koskeva asiakirja, joissa vahvistetaan, että niiden luovuttajaeläinten terveystilanne, joiden sukusoluja ja alkioita joko käsitellään ja varastoidaan tai pelkästään varastoidaan sukusolujen ja alkioiden hyväksytyssä pitopaikassa, täyttää tämän asetuksen vaatimukset; iv) sukusolujen ja alkioiden hyväksytyssä pitopaikassa joko käsiteltävien ja varastoitavien tai pelkästään varastoitavien sukusolujen ja alkioiden tunnistetiedot.

2. Jos toimivaltainen viranomainen myöntää 1 kohdan c alakohdassa tarkoitetulle sukusolujen ja alkioiden pitopaikalle hyväksynnän useamman kuin yhden tyyppisen tai useamman kuin yhden eläinlajin sukusolujen ja alkioiden käsittelyä ja varastointia tai pelkästään varastointia varten, pitopaikan toimijan on erikseen kirjattava ja säilytettävä tiedot kunkin eläinlajin kustakin käsiteltävästä ja varastoitavasta tai pelkästään varastoitavasta sukusolu- ja alkiotyypistä.

9 artikla

Nauta-, sika-, lammas-, vuohi- ja hevoseläinten sukusolujen ja alkioiden hyväksyttyjen pitopaikkojen toimijoita koskevat tietojen kirjaamis- ja säilyttämisvelvoitteet, kun kyseiset pitopaikat lopettavat toimintansa

1. Jos nauta-, sika-, lammas-, vuohi- ja hevoseläinten sukusolujen ja alkioiden hyväksytty pitopaikka lopettaa toimintansa 5 artiklan mukaisesti, pitopaikan toimija saa siirtää varastoitujen sukusolujen ja alkioiden lähetyksiä sukusolujen ja alkioiden varastointiasemalle vain, jos lähetysten mukana on 8 artiklan 1 kohdan mukaisesti vaaditut tiedot alkuperäisinä asiakirjoina tai jäljennöksinä.

2. Jos sukusolujen ja alkioiden varastointiasema vastaanottaa sukusolujen ja alkioiden lähetyksen 1 kohdassa tarkoitetusta toimintansa lopettaneesta pitopaikasta, vastaanottavan varastointiaseman toimijan on kirjattava sukusolujen ja alkioiden saapuminen ja niitä koskevat tiedot 8 artiklan 1 kohdan c alakohdan mukaisesti vaadittujen mukana olevien tietojen perusteella.







2 jakso

Jäljitettävyys

10 artikla

Nauta-, sika-, lammas-, vuohi- ja hevoseläinten sukusoluja ja alkioita koskevat jäljitettävyysvaatimukset

1. Nauta-, sika-, lammas-, vuohi- tai hevoseläinten sukusoluja ja alkioita keräävien, tuottavien, käsittelevien tai varastoivien toimijoiden on merkittävä jokainen olki tai muu pakkaus, johon siemennestettä, munasoluja tai alkioita sijoitetaan ja varastoidaan ja jossa niitä kuljetetaan erillisinä annoksina tai muulla tavoin, siten, että seuraavat tiedot ovat helposti todettavissa: a) sukusolujen ja alkioiden keräys- tai tuotantopäivä; b) luovuttajaeläimen (-eläinten) laji ja tunnistetiedot; c) sukusolut ja alkiot keräävän tai tuottavan, käsittelevän ja varastoivan pitopaikan yksilöllinen hyväksyntänumero; d) muut merkitykselliset tiedot.

2. Jos siemennesteelle on tehty sukusolujen ja alkioiden käsittelypaikassa sukupuolilajittelu, siemennesteen keräysaseman toimijan on täydennettävä 1 kohdassa tarkoitettuja tietoja tiedoilla, joista voidaan todeta sen sukusolujen ja alkioiden käsittelypaikan yksilöllinen hyväksyntänumero, jossa sukupuolilajittelu on tehty.

3. Jos yksi olki tai muu pakkaus sisältää useammalta kuin yhdeltä luovuttajaeläimeltä kerättyä nauta-, sika-, lammas- tai vuohieläimen siemennestettä, toimijan on varmistettava, että 1 kohdassa tarkoitetut tiedot antavat mahdollisuuden tunnistaa kaikki luovuttajaeläimet, joiden siemennesteestä keinosiemennyksessä käytettävä annos koostuu.

4. Poiketen siitä, mitä 1 kohdassa säädetään, jos lammas- tai vuohieläinten siemenneste on a) pakastettu pelleteiksi, toimija voi merkitä yhden luovuttajan siemennestepellettejä sisältävän gobletin kyseisessä gobletissa olevien yksittäisten pellettien sijasta; b) tuoretta tai jäähdytettyä siemennestettä, toimija voi merkitä yhden luovuttajan siemenputkiloita tai -olkia sisältävän gobletin kyseisessä gobletissa olevien yksittäisten putkiloiden tai olkien sijasta.

5. Poiketen siitä, mitä 1 kohdan c alakohdassa säädetään, toimijan on varmistettava, että kukin olki tai muu pakkaus, johon siemennestettä, munasoluja tai alkioita sijoitetaan ja varastoidaan ja jossa niitä kuljetetaan, merkitään siten, että voidaan tunnistaa a) pitopaikan yksilöllinen rekisterinumero, kun on kyse 13 artiklassa tarkoitetussa luovuttajaeläinten pitopaikassa kerätystä lammas- ja vuohieläinten siemennesteestä; tai b) suljetun pitopaikan yksilöllinen hyväksyntänumero, kun on kyse 14 artiklassa tarkoitetussa suljetussa pitopaikassa kerätyistä tai tuotetuista nauta-, sika-, lammas-, vuohi- tai hevoseläinten sukusoluista ja alkioista.

11 artikla

Koirien ja kissojen, suljetuissa pitopaikoissa pidettävien muiden maaeläinten kuin nauta-, sika-, lammas-, vuohi- ja hevoseläinten sekä heimoihin Camelidae ja Cervidae kuuluvien eläinten sukusoluja ja alkioita koskevat jäljitettävyysvaatimukset

1. Toimijoiden, jotka keräävät, tuottavat, käsittelevät tai varastoivat koirien tai kissojen, suljetuissa pitopaikoissa pidettävien muiden maaeläinten kuin nauta-, sika-, lammas-, vuohi- tai hevoseläinten taikka heimoihin Camelidae tai Cervidae kuuluvien eläinten sukusoluja ja alkioita, on merkittävä jokainen olki tai muu pakkaus, johon siemennestettä, munasoluja tai alkioita sijoitetaan ja varastoidaan ja jossa niitä kuljetetaan erillisinä annoksina tai muulla tavoin, siten, että seuraavat tiedot ovat helposti todettavissa: a) sukusolujen ja alkioiden keräys- tai tuotantopäivä; b) luovuttajaeläimen (-eläinten) laji, tarvittaessa alalaji ja tunnistetiedot; ▼M1 c) jokin seuraavista: i) jos sukusolut ja alkiot keräävälle tai tuottavalle, käsittelevälle ja varastoivalle pitopaikalle on annettu yksilöllinen rekisterinumero, kyseinen rekisterinumero, johon on sisällyttävä sen maan ISO 3166-1 alpha-2 -koodi, jossa pitopaikka on rekisteröity; ii) jos sukusolut ja alkiot keräävä tai tuottava, käsittelevä ja varastoiva pitopaikka on suljettu pitopaikka, yksilöllinen hyväksyntänumero, johon on sisällyttävä sen maan ISO 3166-1 alpha-2 -koodi, jossa hyväksyntä on myönnetty; ▼B d) mahdolliset muut tiedot.

2. Jos siemennesteelle tehdään sukupuolilajittelu muussa pitopaikassa kuin siinä, jossa se kerätään tai tuotetaan, siemennesteen keräävän tai tuottavan pitopaikan toimijan on täydennettävä 1 kohdassa tarkoitettuja tietoja tiedoilla, joiden avulla sukupuolilajittelun tekevä pitopaikka on tunnistettavissa.

3. Jos 1 kohdassa tarkoitettujen eläinten siemenneste pakastetaan pelleteiksi, toimija voi 1 kohdasta poiketen merkitä yhden luovuttajan siemennestepellettejä sisältävän gobletin kyseisessä gobletissa olevien yksittäisten pellettien sijasta.

4. Jos yksi olki tai muu pakkaus sisältää useammalta kuin yhdeltä luovuttajaeläimeltä kerättyä siemennestettä, toimijan on varmistettava, että 1 kohdassa tarkoitetut tiedot sisältävät kaikkien luovuttajaeläinten tunnistetiedot.







III OSA

SUKUSOLUJEN JA ALKIOIDEN SIIRROT JÄSENVALTIOIDEN VÄLILLÄ







1 LUKU

Nauta-, sika-, lammas-, vuohi- ja hevoseläinten sukusolujen ja alkioiden siirtoja koskevat eläinterveysvaatimukset







1 jakso

Säännöt nauta-, sika-, lammas-, vuohi- ja hevoseläinten sukusolujen ja alkioiden keruusta, tuotannosta, käsittelystä ja varastoinnista sukusolujen ja alkioiden hyväksytyissä pitopaikoissa

12 artikla

Säännöt nauta-, sika-, lammas-, vuohi- ja hevoseläinten sukusolujen ja alkioiden siirroista, jotka suoritetaan sukusolujen ja alkioiden hyväksytyistä pitopaikoista muihin jäsenvaltioihin

Toimijat saavat siirtää toiseen jäsenvaltioon ainoastaan sukusolujen ja alkioiden hyväksytyissä pitopaikoissa kerättyjä, tuotettuja, käsiteltyjä ja varastoituja nauta-, sika-, lammas-, vuohi- ja hevoseläinten siemennestettä, munasoluja ja alkioita.

13 artikla

Poikkeus, joka koskee lammas- ja vuohieläinten siemennesteen siirtoja, jotka suoritetaan kyseisten eläinten pitopaikoista muihin jäsenvaltioihin

Poiketen siitä, mitä 12 artiklassa säädetään, toimijat voivat siirtää lammas- ja vuohieläinten siemennesteen lähetyksiä muihin jäsenvaltioihin, jos siemenneste on kerätty, käsitelty ja varastoitu kyseisten luovuttajaeläinten pitopaikassa ja toimijat

a) saavat määräjäsenvaltion toimivaltaiselta viranomaiselta ennakkosuostumuksen lähetyksen hyväksymiseen;

b) varmistavat, että eläinlääkäri on ennen siemennesteen keruuta tehnyt luovuttajaeläimille kliinisen tutkimuksen eikä luovuttajaeläimissä ole ilmennyt siemennesteen keräyspäivänä oireita, jotka viittaavat lammas- ja vuohieläinten osalta merkityksellisten luokan D tautien tai uusien tautien esiintymiseen, tai kliinisiä merkkejä tällaisista luokan D taudeista tai uusista taudeista;

c) varmistavat, että luovuttajaeläimet tulevat pitopaikoista, jotka täyttävät delegoidun asetuksen (EU) 2020/688 15 artiklan 1, 2, 3 ja 4 kohdassa säädetyt eläinterveysvaatimukset;

d) varmistavat, että luovuttajaeläimille on tehty negatiivisin tuloksin seuraavat testit näytteistä, jotka on otettu vähintään 30 päivää ennen siemennesteen keräyspäivää alkaneen eristyksen aikana: i) delegoidun asetuksen (EU) 2020/688 liitteessä I olevan 1 osan 1 kohdassa tarkoitettu serologinen testi Brucella abortus-, Brucella melitensis- ja Brucella suis -tartunnan varalta; ii) lammaseläinten tapauksessa serologinen testi tarttuvan lisäkivestulehduksen (Brucella ovis) varalta; iii) yhdessä lammaseläinten kanssa pidettävien vuohieläinten tapauksessa serologinen testi tarttuvan lisäkivestulehduksen (Brucella ovis) varalta;

e) varmistavat, että luovuttajaeläimet tunnistetaan asetuksen (EU) 2019/2035 45 artiklan 2 tai 4 kohdan tai 46 artiklan 1, 2 tai 3 kohdan mukaisesti;

f) varmistavat, että siemenneste on merkitty 10 artiklassa säädettyjen vaatimusten mukaisesti;

g) kirjaavat ja säilyttävät pitopaikassa tietoja, joihin on sisällyttävä ainakin 8 artiklan 1 kohdan a alakohdassa säädetyt tiedot;

▼M1

h) varmistavat, että siemennestelähetys kuljetetaan 28 ja 29 artiklan mukaisesti;

▼M1

i) varmistavat, että luovuttajaeläimiä ei ole käytetty luonnolliseen siitokseen vähintään 30 päivän aikana ennen jäsenvaltioiden välisiin siirtoihin tarkoitetun siemennesteen ensimmäistä keräyspäivää eikä keräysjakson aikana.

▼B

14 artikla

Poikkeus, joka koskee suljetuissa pitopaikoissa pidettävien nauta-, sika-, lammas-, vuohi- ja hevoseläinten sukusolujen ja alkioiden siirtoja muihin jäsenvaltioihin

Poiketen siitä, mitä 12 artiklassa säädetään, suljettujen pitopaikkojen toimijat voivat siirtää muihin jäsenvaltioihin kyseisissä pitopaikoissa nauta-, sika-, lammas-, vuohi- ja hevoseläimistä kerättyjen siemennesteen, munasolujen ja alkioiden lähetyksiä edellyttäen, että kyseiset toimijat

a) siirtävät sukusolujen ja alkioiden lähetykset ainoastaan toiseen suljettuun pitopaikkaan;

b) varmistavat, että luovuttajaeläimet täyttävät seuraavat vaatimukset: i) ne eivät tule sellaisella rajoitusvyöhykkeellä sijaitsevasta pitopaikasta, joka on perustettu nauta-, sika-, lammas-, vuohi- tai hevoseläinten osalta merkityksellisen luokan A taudin tai uuden taudin esiintymisen vuoksi, eivätkä ole olleet kosketuksissa tällaisesta pitopaikasta olevien eläinten kanssa; ii) ne tulevat pitopaikasta, jossa ei ole raportoitu nauta-, sika-, lammas-, vuohi- tai hevoseläinten osalta merkityksellisiä luokan D tauteja vähintään 30 päivän aikana ennen siemennesteen, munasolujen tai alkioiden keräyspäivää; iii) ne ovat olleet yhdessä alkuperäisessä suljetussa pitopaikassa vähintään 30 päivän ajan ennen siemennesteen, munasolujen tai alkioiden keräyspäivää; iv) suljetussa pitopaikassa harjoitettavasta toiminnasta vastaava pitopaikan eläinlääkäri on tehnyt niille kliinisen tutkimuksen, eikä niissä ole ilmennyt siemennesteen, munasolujen tai alkioiden keräyspäivänä oireita, jotka viittaavat ii alakohdassa tarkoitettujen luokan D tautien tai uusien tautien esiintymiseen, tai kliinisiä merkkejä tällaisista taudeista; v) sikäli kuin on mahdollista, niitä ei ole käytetty luonnolliseen siitokseen vähintään 30 päivän aikana ennen toiseen jäsenvaltioon siirrettäväksi tarkoitetun siemennesteen tai siirrettäväksi tarkoitettujen sukusolujen tai alkioiden ensimmäistä keräyspäivää eikä keräysjakson aikana; vi) ne tunnistetaan niiden vaatimusten mukaisesti, jotka vahvistetaan (EU) 2019/2035 — 38 artiklassa nautaeläinten osalta; — 52 artiklan 1 kohdassa tai 54 artiklan 2 kohdassa sikaeläinten osalta; — 45 artiklan 2 tai 4 kohdassa tai 46 artiklan 1, 2 tai 3 kohdassa lammas- ja vuohieläinten osalta; — 58 artiklan 1 kohdassa, 59 artiklan 1 kohdassa tai 62 artiklan 1 kohdassa hevoseläinten osalta;

c) varmistavat, että sukusolut ja alkiot on merkitty 10 artiklassa säädettyjen vaatimusten mukaisesti;

d) varmistavat, että sukusolut ja alkiot kuljetetaan 28 ja 29 artiklan mukaisesti.







2 jakso

Niitä luovuttajaeläimiä koskevat eläinterveys-, eristys- ja karanteenivaatimukset, joista sukusolut ja alkiot kerätään







I alajakso

Luovuttajana toimivia nauta-, sika-, lammas-, vuohi- ja hevoseläimiä koskevat yleiset eläinterveysvaatimukset

15 artikla

Toimijoiden velvollisuudet, jotka liittyvät niitä luovuttajana toimivia nauta-, sika-, lammas-, vuohi- ja hevoseläimiä koskevien eläinterveysvaatimusten täyttämiseen, joista sukusolut ja alkiot kerätään

Toimijat saavat siirtää toiseen jäsenvaltioon ainoastaan sellaisia nauta-, sika-, lammas-, vuohi- ja hevoseläinten siemennesteen, munasolujen ja alkioiden lähetyksiä, jotka täyttävät seuraavat vaatimukset:

a) sukusolut ja alkiot on kerätty eläimistä, joissa ei ilmennyt keruupäivänä oireita tai kliinisiä merkkejä tarttuvista eläintaudeista;

b) asemaeläinlääkäri tai ryhmän eläinlääkäri on myöntänyt luvan siirtoon.

16 artikla

Asemaeläinlääkärien ja ryhmän eläinlääkärien velvollisuudet, jotka liittyvät niitä luovuttajana toimivia nauta-, sika-, lammas-, vuohi- ja hevoseläimiä koskevien eläinterveysvaatimusten täyttämiseen, joista sukusolut ja alkiot kerätään

Asemaeläinlääkärien on varmistettava siemennesteen luovuttajaeläinten osalta tai ryhmän eläinlääkärien on varmistettava munasolujen ja alkioiden luovuttajaeläinten osalta, että luovuttajana toimivat nauta-, sika-, lammas-, vuohi- ja hevoseläimet täyttävät seuraavat vaatimukset:

a) ne ovat syntyneet ja olleet syntymästään saakka unionissa tai saapuneet unioniin unioniin saapumista koskevien vaatimusten mukaisesti;

b) ne tulevat pitopaikoista, jotka sijaitsevat jäsenvaltiossa tai sen vyöhykkeellä tai ovat kolmannen maan tai alueen tai jommankumman vyöhykkeen toimivaltaisen viranomaisen virallisessa valvonnassa ja täyttävät eläinterveysvaatimukset, jotka vahvistetaan delegoidun asetuksen (EU) 2020/688 i) 10 artiklan 1 kohdassa, 11 artiklan 1, 2 ja 3 kohdassa ja 12 artiklan 1, 2 ja 3 kohdassa nautaeläinten osalta; ii) 19 artiklan 1 kohdassa ja 20 artiklan 1 ja 2 kohdassa sikaeläinten osalta; iii) 15 artiklan 1, 2, 3 ja 4 kohdassa lammas- ja vuohieläinten osalta; iv) 22 artiklan 1 ja 2 kohdassa hevoseläinten osalta;

c) ne on tunnistettu niiden vaatimusten mukaisesti, jotka vahvistetaan asetuksen (EU) 2019/2035 i) 38 artiklassa nautaeläinten osalta; ii) 52 artiklan 1 kohdassa tai 54 artiklan 2 kohdassa sikaeläinten osalta; iii) 45 artiklan 2 tai 4 kohdassa tai 46 artiklan 1, 2 tai 3 kohdassa lammas- ja vuohieläinten osalta; iv) 58 artiklan 1 kohdassa, 59 artiklan 1 kohdassa tai 62 artiklan 1 kohdassa hevoseläinten osalta;

d) vähintään 30 päivän aikana ennen sukusolujen ja alkioiden ensimmäistä keräyspäivää sekä keräysjakson aikana i) niitä on pidetty pitopaikoissa, jotka eivät sijaitse sellaisella rajoitusvyöhykkeellä, joka on perustettu nauta-, sika-, lammas-, vuohi- tai hevoseläimissä esiintyneen, kyseisten eläinten osalta merkityksellisen luokan A taudin tai uuden taudin esiintymisen vuoksi; ii) niitä on pidetty pitopaikoissa, joissa ei ole raportoitu kyseisten eläinten osalta merkityksellisiä luokan D tauteja; iii) ne eivät ole olleet kosketuksissa i alakohdassa tarkoitetulla rajoitusvyöhykkeellä sijaitsevista tai sellaisista pitopaikoista peräisin olevien eläinten kanssa, jotka eivät täytä ii alakohdassa tarkoitettuja edellytyksiä; iv) niitä ei ole käytetty luonnolliseen siitokseen;

e) niissä ei ole ilmennyt siemennesteen, munasolujen tai alkioiden keräyspäivänä oireita eikä kliinisiä merkkejä d alakohdan ii alakohdassa tarkoitetuista luokan D taudeista tai uusista taudeista;

f) ne täyttävät täydentävät eläinterveysvaatimukset, joista säädetään i) 20 artiklassa ja liitteessä II olevassa 1 osassa ja 5 osan I, II ja III luvussa nautaeläinten osalta; ii) 21 artiklassa ja liitteessä II olevassa 2 osassa ja 5 osan I ja IV luvussa sikaeläinten osalta; iii) 22 artiklassa ja liitteessä II olevassa 3 osassa ja 5 osan I, II ja III luvussa lammas- ja vuohieläinten osalta; iv) 23 artiklassa ja liitteessä II olevassa 4 osassa hevoseläinten osalta.

17 artikla

Asemaeläinlääkärien ja ryhmän eläinlääkärien velvollisuudet, jotka liittyvät niitä luovuttajana toimivia nauta-, sika-, lammas-, vuohi- ja hevoseläimiä koskevien eläinterveysvaatimusten täyttämiseen, joista sukusolut ja alkiot kerätään pitopaikoissa, joihin sovelletaan siirtorajoituksia eläinterveyteen liittyvistä syistä

Asemaeläinlääkärien on varmistettava siemennesteen luovuttajaeläinten osalta tai ryhmän eläinlääkärien on varmistettava munasolujen ja alkioiden luovuttajaeläinten osalta, että siemenneste, munasolut ja alkiot, jotka kerätään siemennesteen keräysasemalla tai pitopaikassa, johon sovelletaan 16 artiklan b alakohdassa tai 20, 21, 22 tai 23 artiklassa tarkoitettuja tauteja koskevia siirtorajoituksia eläinterveyteen liittyvistä syistä, täyttävät seuraavat vaatimukset:

a) niitä säilytetään erillisessä varastossa;

▼M1

b) niitä ei siirretä jäsenvaltioiden välillä ennen kuin toimivaltainen viranomainen on poistanut siemennesteen keräysasemaan tai siihen pitopaikkaan sovellettavat siirtorajoitukset, josta siemenneste, munasolut tai alkiot on kerätty; ja

▼B

c) varastoiduille siemennesteelle, munasoluille ja alkioille on tehty asianmukaiset viralliset tutkimukset, joilla suljetaan pois niitä tauteja aiheuttavien eläinpatogeenien esiintyminen siemennesteessä, munasoluissa ja alkioissa, joiden vuoksi siirtorajoitukset on asetettu.

18 artikla

Asemaeläinlääkärien lisävelvollisuudet, jotka liittyvät niitä luovuttajana toimivia nauta-, sika-, lammas-, vuohi- ja hevoseläimiä koskevien eläinterveysvaatimusten täyttämiseen, joista siemenneste kerätään

Asemaeläinlääkärien on varmistettava, että luovuttajana toimivat nauta-, sika-, lammas-, vuohi- ja hevoseläimet täyttävät seuraavat vaatimukset:

a) niissä ei ilmennyt oireita eikä kliinisiä merkkejä 16 artiklan d alakohdan ii alakohdassa tarkoitetuista luokan D taudeista päivänä, jona ne otettiin siemennesteen keräysasemalle;

b) luovuttajana toimivien nauta-, sika-, lammas- ja vuohieläinten tapauksessa niitä pidettiin ennen sitä päivää, jona ne otettiin siemennesteen keräysasemalle, karanteenitiloissa, jotka täyttivät kyseisenä päivänä seuraavat edellytykset: i) nauta-, sika-, lammas- tai vuohieläinten osalta merkityksellisiä luokan D tauteja ei ollut raportoitu vähintään 30 edellisen päivän aikana; ii) karanteenitilat eivät sijainneet rajoitusvyöhykkeellä, joka oli perustettu nauta-, sika-, lammas- tai vuohieläimissä esiintyneen, kyseisten eläinten osalta merkityksellisen luokan A taudin tai uuden taudin esiintymisen vuoksi;

c) niitä pidetään siemennesteen keräysasemalla, joka i) ei ole raportoinut nauta-, sika-, lammas-, vuohi- tai hevoseläinten osalta merkityksellisiä luokan D tauteja ajanjaksona, joka käsittää vähintään 30 päivää ennen siemennesteen keräyspäivää ja vähintään 30 päivää siemennesteen keräyspäivän jälkeen tai joka tuoreen siemennesteen tapauksessa kestää siemennestelähetyksen lähetyspäivään saakka; ii) ei sijaitse rajoitusvyöhykkeellä, joka on perustettu nauta-, sika-, lammas-, vuohi- tai hevoseläimissä esiintyneen, kyseisten eläinten osalta merkityksellisen luokan A taudin tai uuden taudin esiintymisen vuoksi.

19 artikla

Poikkeus, joka koskee siemennesteen keräysasemien välillä siirrettäviin luovuttajana toimiviin nauta-, sika-, lammas-, vuohi- ja hevoseläimiin sovellettavia eläinterveysvaatimuksia

1. Poiketen siitä, mitä 18 artiklan b alakohdassa säädetään, toimijat voivat siirtää luovuttajana toimivia nauta-, sika-, lammas- ja vuohieläimiä sekä luovuttajana toimivia hevoseläimiä, jotka kuuluvat liitteessä II olevan 4 osan I luvun 1 kohdan b alakohdan i alakohdassa tarkoitetun tiettyjen tautien testausohjelman piiriin, suoraan yhdeltä siemennesteen keräysasemalta toiselle siemennesteen keräysasemalle a) ilman karanteenia tai testausta ennen siirtoa ja sen jälkeen seuraavien eläinten osalta liitteen II mukaisesti: i) nautaeläinten osalta kyseisen liitteen 1 osan ja 5 osan I, II ja III luvun mukaisesti; ii) sikaeläinten osalta kyseisen liitteen 2 osan ja 5 osan I ja IV luvun mukaisesti; iii) lammas- ja vuohieläinten osalta kyseisen liitteen 3 osan ja 5 osan I, II ja III luvun mukaisesti; iv) hevoseläinten osalta kyseisen liitteen 4 osan I luvun 1 kohdan a alakohdan mukaisesti; ja b) edellyttäen, että luovuttajaeläimet täyttävät seuraavat vaatimukset: i) niissä ei ilmene siirtopäivänä oireita tai merkkejä nauta-, sika-, lammas-, vuohi- tai hevoseläinten osalta merkityksellisistä luokan D taudeista; ii) ennen siirtoa ne ovat olleet pysyvästi siemennesteen keräysasemalla siitä päivästä alkaen, jona ne on otettu kyseiselle asemalle, ja niille on tehty seuraavat 1 kohdan a alakohdassa tarkoitettujen nauta-, sika-, lammas-, vuohi- tai hevoseläinten osalta merkitykselliset testit negatiivisin tuloksin: — kaikki liitteessä II tarkoitetut pakolliset rutiinitestit siirtopäivää edeltäneiden 12 kuukauden aikana; tai — jos siemennesteen keräysasemalla ei ole vielä tehty pakollisia rutiinitestejä, kaikki testit, jotka vaaditaan ennen eläimen ottamista siemennesteen keräysasemalle ja jotka on tehty juuri ennen karanteenijaksoa ja karanteenijakson aikana.

2. Toimijat saavat siirtää 1 kohdan johdantolauseessa tarkoitettuja luovuttajaeläimiä vain, jos alkuperäpaikkana olevasta siemennesteen keräysasemasta vastaava toimivaltainen viranomainen on myöntänyt luvan siirtoon ja määräpaikkana olevan siemennesteen keräysaseman asemaeläinlääkäri on antanut siihen ennakkosuostumuksensa.

3. Toimijoiden on varmistettava, että 1 kohdan johdantolauseessa tarkoitetut luovuttajaeläimet eivät joudu siirron aikana välittömästi tai välillisesti kosketuksiin terveystilanteeltaan heikompien eläinten kanssa ja että käytettävät kuljetusvälineet on puhdistettu ja desinfioitu ennen käyttöä.

4. Määräpaikkana olevien siemennesteen keräysasemien toimijoiden on tehtävä 1 kohdan johdantolauseessa tarkoitetuille luovuttajaeläimille kaikki 1 kohdan a alakohdassa tarkoitetut pakolliset rutiinitestit viimeistään 12 kuukauden kuluttua päivästä, jona kyseisille eläimille on tehty edelliset pakolliset rutiinitestit.







II alajakso

Tiettyjä sorkka- ja kavioeläinlajeja koskevat täydentävät eläinterveysvaatimukset

20 artikla

Niitä luovuttajana toimivia nautaeläimiä koskevat täydentävät eläinterveysvaatimukset, joista siemenneste, munasolut ja alkiot kerätään

1. Asemaeläinlääkärien on varmistettava siemennesteen luovuttajaeläinten osalta tai ryhmän eläinlääkärien on varmistettava munasolujen ja alkioiden luovuttajaeläinten osalta, että luovuttajana toimivat nautaeläimet täyttävät seuraavat vaatimukset: a) ne ovat tulleet sellaisesta pitopaikasta, siemennesteen luovuttajaeläinten tapauksessa ennen niiden ottamista karanteenitiloihin, joka oli vapaa seuraavista taudeista, eikä niitä ole koskaan aiemmin pidetty terveystilanteeltaan heikommissa pitopaikoissa: i) Mycobacterium tuberculosis complex (M. bovis, M. caprae ja M. tuberculosis) -tartunta; ii) Brucella abortus-, Brucella melitensis- ja Brucella suis -tartunta; iii) nautojen tarttuva leukoosi; iv) naudan tarttuva rinotrakeiitti / tarttuva pustulaarinen vulvovaginiitti; b) ne täyttävät liitteessä II olevassa 1 osassa ja 5 osan I, II ja III luvussa vahvistetut täydentävät eläinterveysvaatimukset.

2. Poiketen siitä, mitä 1 kohdan a alakohdan iii alakohdassa säädetään, asemaeläinlääkäri voi hyväksyä, että siemennesteen luovuttajaeläin on tullut pitopaikasta, joka ei ollut vapaa nautojen tarttuvasta leukoosista, edellyttäen, että kyseinen eläin a) on alle kahden vuoden ikäinen ja sen on tuottanut emä, jolle on tehty nautojen tarttuvan leukoosin varalta serologinen testi negatiivisin tuloksin sen jälkeen, kun kyseinen eläin on viety pois emältään; tai b) on saavuttanut kahden vuoden iän ja sille on tehty nautojen tarttuvan leukoosin varalta serologinen testi negatiivisin tuloksin.

▼M1

3. Poiketen siitä, mitä 1 kohdan a alakohdan iii alakohdassa säädetään, ryhmän eläinlääkäri voi hyväksyä munasolujen ja alkioiden luovuttajaeläimen, joka on tullut pitopaikasta, joka ei ollut vapaa nautojen tarttuvasta leukoosista, edellyttäen, että alkuperäisestä pitopaikasta vastaava virkaeläinlääkäri on todistanut, ettei pitopaikassa ole ollut yhtään kliinistä tapausta, jossa olisi ollut kyse nautojen tarttuvasta leukoosista, vähintään kolmen edellisen vuoden aikana.

▼B

4. Poiketen siitä, mitä 1 kohdan a alakohdan iv alakohdassa säädetään, a) asemaeläinlääkäri voi siemennesteen luovuttajaeläinten tapauksessa hyväksyä sellaisesta pitopaikasta tulleen luovuttajaeläimen, joka ei ollut vapaa naudan tarttuvasta rinotrakeiittista / tarttuvasta pustulaarisesta vulvovaginiitista, edellyttäen, että eläimelle on tehty liitteessä II olevan 1 osan I luvun 1 kohdan b alakohdan iv alakohdan mukaisesti vaadittu testi, tai b) ryhmän eläinlääkäri voi munasolujen ja alkioiden luovuttajaeläinten tapauksessa hyväksyä sellaisesta pitopaikasta tulleen luovuttajaeläimen, joka ei ollut vapaa naudan tarttuvasta rinotrakeiittista / tarttuvasta pustulaarisesta vulvovaginiitista, edellyttäen, että alkuperäisestä pitopaikasta vastaava virkaeläinlääkäri on todistanut, ettei pitopaikassa ole ollut yhtään kliinistä tapausta, jossa olisi ollut kyse naudan tarttuvasta rinotrakeiittista / tarttuvasta pustulaarisesta vulvovaginiitista, vähintään 12 edellisen kuukauden aikana.

21 artikla

Niitä luovuttajana toimivia sikaeläimiä koskevat täydentävät eläinterveysvaatimukset, joista siemenneste, munasolut ja alkiot kerätään

1. Asemaeläinlääkärien on varmistettava siemennesteen luovuttajaeläinten osalta tai ryhmän eläinlääkärien on varmistettava munasolujen ja alkioiden luovuttajaeläinten osalta, että luovuttajana toimivat sikaeläimet täyttävät seuraavat vaatimukset: a) ne ovat tulleet sellaisesta pitopaikasta, siemennesteen luovuttajaeläinten tapauksessa ennen niiden ottamista karanteenitiloihin, jossa ei ollut tehty kliinisiä, serologisia, virologisia tai patologisia havaintoja Aujeszkyn tautiviruksen aiheuttamasta tartunnasta vähintään 12 edellisen kuukauden aikana; b) ne täyttävät liitteessä II olevassa 2 osassa ja 5 osan I ja IV luvussa vahvistetut täydentävät eläinterveysvaatimukset.

2. Asemaeläinlääkärin on varmistettava, että siemennesteen luovuttajana toimivat sikaeläimet täyttävät seuraavat vaatimukset: a) ne tulivat ennen karanteenitiloihin ottamista pitopaikasta, joka oli vapaa Brucella abortus-, Brucella melitensis- ja Brucella suis -tartunnasta liitteessä II olevan 5 osan IV luvussa vahvistettujen vaatimusten mukaisesti; b) niitä on pidetty karanteenitiloissa, jotka olivat karanteenitiloihin ottamispäivänä olleet vapaita Brucella abortus-, Brucella melitensis- ja Brucella suis -tartunnasta vähintään kolmen edellisen kuukauden ajan; c) niitä pidetään siemennesteen keräysasemalla, jossa ei ole raportoitu Aujeszkyn tautiviruksen aiheuttamaa tartuntaa koskevia kliinisiä, serologisia, virologisia tai patologisia havaintoja vähintään 30 päivän aikana ennen asemalle ottamispäivää ja vähintään 30 päivän aikana välittömästi ennen keräyspäivää; d) niitä ei ole rokotettu sikojen lisääntymishäiriö- ja keuhkotulehdusoireyhtymä -viruksen aiheuttamaa tartuntaa vastaan, ja niitä on pidetty syntymästä saakka tai vähintään kolmen kuukauden ajan ennen karanteenitiloihin tuloa pitopaikassa, jossa eläimiä ei ole rokotettu sikojen lisääntymishäiriö- ja keuhkotulehdusoireyhtymä -viruksen aiheuttamaa tartuntaa vastaan ja jossa ei ole kyseisenä aikana havaittu mainitun viruksen aiheuttamia tartuntoja.

22 artikla

Niitä luovuttajana toimivia lammas- ja vuohieläimiä koskevat täydentävät eläinterveysvaatimukset, joista siemenneste, munasolut ja alkiot kerätään

Asemaeläinlääkärien on varmistettava siemennesteen luovuttajaeläinten osalta tai ryhmän eläinlääkärien on varmistettava munasolujen ja alkioiden luovuttajaeläinten osalta, että luovuttajana toimivat lammas- ja vuohieläimet täyttävät seuraavat vaatimukset:

▼M1 —————

▼B

b) ne ovat tulleet sellaisesta pitopaikasta, siemennesteen luovuttajaeläinten tapauksessa ennen niiden ottamista karanteenitiloihin, joka oli vapaa Brucella abortus-, Brucella melitensis- ja Brucella suis -tartunnasta, eikä niitä ole koskaan aiemmin pidetty terveystilanteeltaan heikommissa pitopaikoissa;

c) ne täyttävät liitteessä II olevassa 3 osassa ja 5 osan I, II ja III luvussa vahvistetut täydentävät eläinterveysvaatimukset.

23 artikla

Niitä luovuttajana toimivia hevoseläimiä koskevat täydentävät eläinterveysvaatimukset, joista siemenneste, munasolut ja alkiot kerätään

1. Asemaeläinlääkärin on varmistettava siemennesteen keräysasemalle otettavien hevoseläinten osalta ja ryhmän eläinlääkärin on varmistettava munasolujen ja alkioiden keräykseen tai alkioiden tuotantoon käytettävien hevoseläinten osalta, että hevoseläimet täyttävät seuraavat vaatimukset ennen sukusolujen ja alkioiden keruuta: a) ne tulevat pitopaikasta, i) jossa ei ole raportoitu surraa (Trypanosoma evansi) 30 edellisen päivän aikana tai jossa on raportoitu surraa (Trypanosoma evansi) kahden edellisen vuoden aikana ja tartunnan saaneeseen pitopaikkaan on sovellettu viimeisen tautiesiintymän jälkeen siirtorajoituksia, kunnes — tartunnan saaneet eläimet on poistettu pitopaikasta; ja — pitopaikassa jäljellä oleville eläimille on tehty surran ( Trypanosoma evansi ) varalta testi negatiivisin tuloksin jollakin delegoidun asetuksen (EU) 2020/688 liitteessä I olevassa 3 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun viimeinen tartunnan saanut eläin oli poistettu pitopaikasta; ii) jossa ei ole raportoitu astumatautia kuuden edellisen kuukauden aikana tai jossa on raportoitu astumatautia kahden edellisen vuoden aikana ja tartunnan saaneeseen pitopaikkaan on sovellettu viimeisen tautiesiintymän jälkeen siirtorajoituksia, kunnes — tartunnan saaneet eläimet on lopetettu ja hävitetty tai teurastettu tai kaikki tartunnan saaneet urospuoliset hevoseläimet on kuohittu; ja — pitopaikassa jäljellä oleville eläimille, lukuun ottamatta ensimmäisessä luetelmakohdassa tarkoitettuja kuohittuja urospuolisia hevoseläimiä, jotka on pidetty erillään naaraspuolisista hevoseläimistä, on tehty astumataudin varalta testi negatiivisin tuloksin jollakin delegoidun asetuksen (EU) 2020/688 liitteessä I olevassa 8 osassa säädetyistä diagnoosimenetelmistä näytteistä, jotka oli otettu vähintään kuusi kuukautta sen jälkeen, kun ensimmäisessä luetelmakohdassa kuvatut toimenpiteet oli suoritettu; iii) jossa ei ole raportoitu hevosen näivetystautia 90 edellisen päivän aikana tai jossa on raportoitu hevosen näivetystautia 12 edellisen kuukauden aikana ja tartunnan saaneeseen pitopaikkaan on sovellettu viimeisen tautiesiintymän jälkeen siirtorajoituksia, kunnes — tartunnan saaneet eläimet on lopetettu ja hävitetty tai teurastettu; ja — pitopaikassa jäljellä oleville hevoseläimille on tehty hevosen näivetystaudin varalta testi negatiivisin tuloksin jollakin delegoidun asetuksen (EU) 2020/688 liitteessä I olevassa 9 osassa säädetyistä diagnoosimenetelmistä näytteistä, jotka oli otettu kahdella eri kerralla vähintään kolmen kuukauden välein sen jälkeen, kun ensimmäisessä luetelmakohdassa kuvatut toimenpiteet oli suoritettu ja pitopaikka oli puhdistettu ja desinfioitu; b) siemennesteen luovuttajien tapauksessa niitä on pidetty vähintään 30 päivän ajan ennen siemennesteen keräyspäivää pitopaikoissa, joiden hevoseläimissä ei esiintynyt kyseisenä aikana kliinisiä merkkejä hevosen arteriittiviruksen aiheuttamasta tartunnasta tai hevosen tarttuvasta kohtutulehduksesta; c) ne täyttävät liitteessä II olevassa 4 osassa vahvistetut täydentävät eläinterveysvaatimukset.

2. Poiketen siitä, mitä 1 kohdan a alakohdassa säädetään, 1 kohdan a alakohdan i–iii alakohdassa tarkoitetut siirtorajoitukset on pidettävä voimassa vähintään 30 päivän ajan päivästä, jona kaikki pitopaikassa olleet eläimet, jotka kuuluivat 1 kohdan a alakohdan i–iii alakohdassa tarkoitettujen tautien osalta lueteltuihin lajeihin, oli joko lopetettu ja hävitetty tai teurastettu, jos se oli 1 kohdan b alakohdan mukaisesti sallittua, ja pitopaikka oli puhdistettu ja desinfioitu.







3 jakso

Luovuttajana toimiville nauta-, sika-, lammas-, vuohi- ja hevoseläimille sekä niiden sukusoluille ja alkioille tehtävät laboratorio- ja muut testit

24 artikla

Luovuttajana toimiville nauta-, sika-, lammas-, vuohi- ja hevoseläimille sekä niiden sukusoluille ja alkioille tehtävät laboratorio- ja muut testit

Toimijoiden on varmistettava, että

a) luovuttajaeläimille, joiden sukusoluja ja alkioita siirretään muihin jäsenvaltioihin, on tehty seuraavat testit: i) nautaeläinten tapauksessa liitteessä II olevan 1 osan ja soveltuvin osin 5 osan I, II ja III luvun mukaiset testit; ii) sikaeläinten tapauksessa liitteessä II olevan 2 osan ja soveltuvin osin 5 osan I ja IV luvun mukaiset testit; iii) lammas- ja vuohieläinten tapauksessa liitteessä II olevan 3 osan ja soveltuvin osin 5 osan I, II ja III luvun mukaiset testit; iv) hevoseläinten tapauksessa liitteessä II olevan 4 osan mukaiset testit;

b) kaikki a alakohdassa tarkoitetut testit tehdään virallisissa laboratorioissa.

25 artikla

Luvan myöntäminen karanteenitiloissa oleville luovuttajana toimiville nauta-, sika-, lammas- ja vuohieläimille tehtäviin laboratoriotesteihin

1. Toimivaltainen viranomainen voi myöntää luvan siihen, että seuraavat liitteessä II tarkoitetut testit tehdään karanteenitiloissa otetuista näytteistä: a) nautaeläinten tapauksessa kyseisen liitteen 1 osan I luvun 1 kohdan b alakohdassa tarkoitetut testit; b) sikaeläinten tapauksessa kyseisen liitteen 2 osan I luvun 1 kohdan b alakohdassa tarkoitetut testit; c) lammas- ja vuohieläinten tapauksessa kyseisen liitteen 3 osan I luvun 1 kohdan c alakohdassa tarkoitetut testit.

2. Seuraavien edellytysten on täytyttävä toimivaltaisen viranomaisen myönnettyä 1 kohdassa tarkoitetut luvat: a) karanteenijakso ei saa alkaa karanteenitiloissa ennen päivää, jona näytteet otetaan 1 kohdan a, b ja c alakohdassa tarkoitettua testausta varten; b) jos jonkin 1 kohdassa tarkoitetun testin tulos on positiivinen, kyseinen eläin on välittömästi poistettava karanteenitiloista; c) jos on kyse eläinryhmän karanteenista ja 1 kohdassa tarkoitettu testi antaa jostakin ryhmän eläimestä positiivisen tuloksen, karanteeni ei saa alkaa karanteenitiloissa muiden eläinten osalta ennen kuin eläin, josta positiivinen tulos on saatu, on poistettu karanteenitiloista.







4 jakso

Nauta-, sika-, lammas-, vuohi- ja hevoseläinten sukusolujen ja alkioiden keruuta, tuotantoa, käsittelyä, varastointia ja muita menettelyjä koskevat eläinterveysvaatimukset

26 artikla

Toimijoiden velvollisuudet, jotka liittyvät nauta-, sika-, lammas-, vuohi- ja hevoseläinten sukusolujen ja alkioiden keruuta, tuotantoa, käsittelyä ja varastointia koskeviin eläinterveysvaatimuksiin

Toimijoiden on varmistettava, että nauta-, sika-, lammas-, vuohi- ja hevoseläinten siemennesteen, munasolujen ja alkioiden lähetyksiä siirretään muihin jäsenvaltioihin vain, jos lähetykset täyttävät liitteessä III vahvistetut sukusolujen ja alkioiden keruuta, tuotantoa, käsittelyä ja varastointia koskevat eläinterveysvaatimukset.







5 jakso

Nauta-, sika-, lammas-, vuohi- ja hevoseläinten sukusolujen ja alkioiden kuljetusta koskevat eläinterveysvaatimukset

27 artikla

Asemaeläinlääkärien ja ryhmän eläinlääkärien velvollisuudet, jotka liittyvät nauta-, sika-, lammas-, vuohi- ja hevoseläinten sukusolujen ja alkioiden kuljetusta koskevien eläinterveysvaatimusten täyttämiseen

1. Jos nauta-, sika-, lammas-, vuohi- ja hevoseläinten sukusoluja ja alkioita siirretään toiseen jäsenvaltioon tai samassa jäsenvaltiossa sijaitsevaan sukusolujen ja alkioiden käsittelypaikkaan tai sukusolujen ja alkioiden varastointiasemalle, asemaeläinlääkärin tai ryhmän eläinlääkärin on varmistettava, että a) kuljetusastiat on sinetöity ja numeroitu ennen niiden lähettämistä sukusolujen ja alkioiden hyväksytystä pitopaikasta; ▼M1 b) 10 artiklan mukaisesti oljissa tai muissa pakkauksissa käytetty merkki sekä olkien tai muiden pakkausten kuljettamiseen käytettyyn kuljetusastiaan kiinnitetyn sinetin numero vastaavat merkkiä ja numeroa, jotka on merkitty eläinterveystodistukseen tai omaa ilmoitusta koskevaan asiakirjaan. ▼B

2. Virkaeläinlääkäri voi vaihtaa 1 kohdan a alakohdassa tarkoitetun sinetin, jonka kiinnittäminen on asemaeläinlääkärin tai ryhmän eläinlääkärin vastuulla.

28 artikla

Toimijoiden velvollisuudet, jotka liittyvät nauta-, sika-, lammas-, vuohi- ja hevoseläinten sukusolujen ja alkioiden kuljetusta koskevien eläinterveysvaatimusten täyttämiseen

1. Toimijat saavat siirtää nauta-, sika-, lammas-, vuohi- ja hevoseläinten siemennestettä, munasoluja ja alkioita muihin jäsenvaltioihin vain, jos seuraavat edellytykset täyttyvät: a) kuljetusastiaan on sijoitettu vain yhden lajin yhdentyyppisiä sukusoluja ja alkioita; b) a alakohdassa tarkoitettu kuljetusastia i) on puhdistettu ja desinfioitu tai steriloitu ennen käyttöä tai on uusi kertakäyttöinen astia; ii) on täytetty jäädytysaineella, jolla ei ole aiemmin käsitelty muita tuotteita.

2. Poiketen siitä, mitä 1 kohdassa säädetään, toimijat voivat sijoittaa yhteen kuljetusastiaan saman lajin siemennestettä, munasoluja ja alkioita edellyttäen, että a) oljet tai muut pakkaukset, joihin sukusolut ja alkiot sijoitetaan, suljetaan turvallisesti ja ilmatiiviisti; b) erityyppiset sukusolut ja alkiot erotetaan toisistaan fyysisiin osastoihin tai sijoitetaan sekundaarisiin suojapusseihin.

3. Poiketen siitä, mitä 1 ja 2 kohdassa säädetään, toimijat voivat sijoittaa yhteen kuljetusastiaan lammas- ja vuohieläinten siemennestettä, munasoluja ja alkioita.

29 artikla

Toimijoiden lisävelvollisuudet, jotka liittyvät nauta-, sika-, lammas- ja vuohieläinten siemennesteen kuljetukseen

Jos toimijat siirtävät toiseen jäsenvaltioon nauta-, sika-, lammas- tai vuohieläinten siemennesteen lähetyksiä, joissa siemenneste on kerätty useammalta kuin yhdeltä luovuttajaeläimeltä ja sijoitettu yhteen olkeen tai muuhun pakkaukseen, toimijoiden on täytettävä seuraavat vaatimukset:

a) niiden on varmistettava, että siemenneste kerätään ja lähetetään yhdeltä siemennesteen keräysasemalta tai, jos on kyse 13 ja 14 artiklassa säädetyistä poikkeuksista, yhdestä pitopaikasta, jossa siemenneste on kerätty;

b) niillä on siemennesteen käsittelyä varten menettelyt, joilla varmistetaan siemennesteen jäljitettävyys 10 ja 19 artiklan mukaisesti.







2 LUKU

Eläinterveyden todentaminen, oma ilmoitus ja siirrosta ilmoittaminen, kun on kyse nauta-, sika-, lammas-, vuohi- ja hevoseläinten sukusoluista ja alkioista

30 artikla

Eläinterveyden todentamista koskevat säännöt

1. Ennen eläinterveystodistuksen antamista jäsenvaltioiden välisiä nauta-, sika-, lammas-, vuohi- ja hevoseläinten sukusolujen ja alkioiden lähetysten siirtoja varten virkaeläinlääkärin on suoritettava a) kuljetusastian silmämääräinen tarkastus 28 artiklassa tarkoitettujen vaatimusten täyttymisen sekä seuraavien seikkojen tarkastamiseksi: i) asemaeläinlääkärin tai ryhmän eläinlääkärin 27 artiklan 1 kohdan a alakohdan mukaisesti kuljetusastiaan kiinnittämä sinetti ja merkitsemä numero; tai ii) jos tarpeen, kuljetusastiaan sijoitetut sukusolut ja alkiot, jolloin virkaeläinlääkärin on sinetöitävä ja numeroitava kuljetusastia tarkastuksen jälkeen; b) asemaeläinlääkärin tai ryhmän eläinlääkärin toimittamien tietojen asiakirjatarkastus seuraavien seikkojen varmistamiseksi: i) 8 artiklan mukaisesti kirjatut ja säilytetyt tiedot tukevat todennettavia tietoja; ii) 10 artiklan mukaisesti oljissa tai muissa pakkauksissa käytetty merkki vastaa eläinterveystodistukseen ja kuljetusastiaan merkittyä numeroa; iii) III osan 1 luvussa tarkoitetut vaatimukset täyttyvät.

2. Virkaeläinlääkärin on suoritettava 1 kohdassa säädetyt tarkastukset ja annettava eläinterveystodistus 72 tunnin kuluessa ennen sukusolujen ja alkioiden lähetyksen lähettämisajankohtaa.

▼M1 —————

▼B

31 artikla

Jäsenvaltioiden välillä siirrettäviä nauta-, sika-, lammas-, vuohi- ja hevoseläinten sukusoluja ja alkioita koskevan eläinterveystodistuksen sisältämät tiedot

Eläinterveystodistusten, jotka koskevat jäsenvaltioiden välisiä nauta-, sika-, lammas-, vuohi- ja hevoseläinten sukusolujen ja alkioiden lähetysten siirtoja, on sisällettävä ainakin liitteessä IV olevassa 1 kohdassa vahvistetut tiedot.

32 artikla

Vaatimukset, jotka liittyvät omaa ilmoitusta koskevaan asiakirjaan nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista sukusolujen ja alkioiden käsittelypaikkaan ja käsittelypaikasta

1. Jos nauta-, sika-, lammas-, vuohi- ja hevoseläinten sukusolujen ja alkioiden hyväksytyn pitopaikan toimija antaa sukusolut ja alkiot sukusolujen ja alkioiden käsittelypaikan käsiteltäviksi, kyseisen toimijan on varmistettava, että sukusolujen ja alkioiden lähetyksen mukana on omaa ilmoitusta koskeva asiakirja, kun lähetystä kuljetetaan sukusolujen ja alkioiden käsittelypaikkaan ja käsittelypaikasta.

2. Sukusolujen ja alkioiden hyväksytyn pitopaikan toimijan on varmistettava, että 1 kohdassa tarkoitettu omaa ilmoitusta koskeva asiakirja sisältää ainakin seuraavat tiedot: a) sukusolut ja alkiot keräävän tai tuottavan sukusolujen ja alkioiden hyväksytyn pitopaikan nimi ja osoite; b) sen sukusolujen ja alkioiden käsittelypaikan nimi ja osoite, johon sukusolut ja alkiot siirretään käsiteltäviksi; c) päivä, jona sukusolujen ja alkioiden lähetys siirretään sukusolujen ja alkioiden käsittelypaikkaan, ja päivä, jona se siirretään kyseisestä käsittelypaikasta; d) sukusolujen ja alkioiden tyyppi ja määrä; ▼M1 e) 10 artiklassa vaaditut sukusolujen ja alkioiden merkinnät; ▼M1 f) luovuttajaeläinten laji; g) kuljetusastiaan kiinnitetyn sinetin numero; h) ilmoitus siitä, että lähetys täyttää 1 luvussa säädetyt eläinterveysvaatimukset. ▼B

33 artikla

Toimijoiden velvollisuus ilmoittaa ennakolta jäsenvaltioiden välisistä nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista

Jos nauta-, sika-, lammas-, vuohi- ja hevoseläinten sukusolujen ja alkioiden lähetyksiä siirretään toiseen jäsenvaltioon, sukusolujen ja alkioiden hyväksyttyjen pitopaikkojen, 13 artiklassa tarkoitettujen lammas- ja vuohieläinten pitopaikkojen tai 14 artiklassa tarkoitettujen suljettujen pitopaikkojen toimijoiden on ilmoitettava ennakolta sukusolujen ja alkioiden lähetysten suunnitellusta siirrosta alkuperäjäsenvaltionsa toimivaltaiselle viranomaiselle.

34 artikla

Tiedot, jotka on ilmoitettava jäsenvaltioiden välisistä nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista

Toimijoiden, jotka ilmoittavat alkuperäjäsenvaltionsa toimivaltaiselle viranomaiselle toiseen jäsenvaltioon siirrettävistä sukusolujen ja alkioiden lähetyksistä, on toimitettava kyseiselle viranomaiselle jokaisesta lähetyksestä 33 artiklan mukaisesti tiedot, jotka vahvistetaan

a) liitteessä IV olevan 1 kohdan a–f alakohdassa, kun sukusolujen ja alkioiden mukana on eläinterveystodistus; tai

b) 32 artiklan 2 kohdassa, kun sukusolujen ja alkioiden mukana on omaa ilmoitusta koskeva asiakirja.

▼M1

35 artikla

Menettelyt, joita sovelletaan hätätilanteissa jäsenvaltioiden välisistä nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista ilmoittamiseksi sähkökatkosten ja IMSOC:n muiden häiriöiden aikana

Jos esiintyy sähkökatkoksia ja IMSOC:n muita häiriöitä, jäsenvaltioiden välillä siirrettävän nauta-, sika-, lammas-, vuohi- ja hevoseläinten sukusolujen ja alkioiden lähetyksen alkuperäpaikan toimivaltaisen viranomaisen on noudatettava komission täytäntöönpanoasetuksen (EU) 2019/1715 ( 1 ) 46 artiklassa säädettyjä varajärjestelyjä.

▼B







3 LUKU

Muiden eläinten kuin nauta-, sika-, lammas-, vuohi- ja hevoseläinten sukusoluja ja alkioita koskevat eläinterveysvaatimukset, eläinterveyden todentaminen ja ilmoittaminen

36 artikla

Muihin jäsenvaltioihin suuntautuvia kissojen ja koirien sukusolujen ja alkioiden siirtoja koskevat eläinterveysvaatimukset

Toimijat saavat siirtää muihin jäsenvaltioihin ainoastaan sellaisista koirista (Canis lupus familiaris) ja kissoista (Felis silvestris catus) kerättyjä siemennestettä, munasoluja ja alkioita, jotka täyttävät seuraavat vaatimukset:

a) ne ovat syntyneet ja olleet syntymästään saakka unionissa tai saapuneet unioniin unioniin saapumista koskevien vaatimusten mukaisesti;

b) ne tulevat pitopaikasta, jossa ei ole vahvistettu esiintyneen raivotautiviruksen aiheuttamaa tartuntaa vähintään 30 päivän aikana ennen siemennesteen, munasolujen tai alkioiden keräyspäivää;

c) niissä ei ole ilmennyt tautioireita siemennesteen, munasolujen tai alkioiden keräyspäivänä;

d) ne on tunnistusmerkitty niihin asetetulla mikrosirulla tai selkeästi luettavissa olevalla tatuoinnilla Euroopan parlamentin ja neuvoston asetuksen (EU) N:o 576/2013 ( 2 ) 17 artiklan 1 kohdan mukaisesti tai tunnistettu asetuksen (EU) 2019/2035 70 artiklan mukaisesti;

e) niille on annettu delegoidun asetuksen (EU) 2020/688 liitteessä VII olevassa 1 osassa vahvistettujen kelpoisuusvaatimusten mukainen raivotautirokotus;

f) niiden osalta on noudatettu kaikkia muita tauteja tai tartuntoja kuin raivotautia ehkäiseviä delegoidun asetuksen (EU) 2020/688 liitteessä VII olevassa 2 osassa vahvistettuja terveystoimenpiteitä;

g) niitä ei ole käytetty luonnolliseen siitokseen vähintään 30 päivän aikana ennen siemennesteen, munasolujen tai alkioiden keräystä eikä keräysjakson aikana.

37 artikla

Eläinterveysvaatimukset, jotka koskevat muihin jäsenvaltioihin suuntautuvia, suljettujen pitopaikkojen välisiä muiden pidettävien maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden siirtoja

Suljettujen pitopaikkojen toimijat saavat siirtää kyseisissä pitopaikoissa pidettävien muiden maaeläinten kuin nauta-, sika-, lammas-, vuohi- ja hevoseläinten sukusoluja ja alkioita muissa jäsenvaltioissa sijaitseviin suljettuihin pitopaikkoihin vain, jos luovuttajaeläimet täyttävät seuraavat vaatimukset:

a) ne ovat syntyneet ja olleet syntymästään saakka unionissa tai saapuneet unioniin unioniin saapumista koskevien vaatimusten mukaisesti;

b) ne ovat olleet yhdessä alkuperäisessä suljetussa pitopaikassa vähintään 30 päivän ajan ennen siemennesteen, munasolujen tai alkioiden keräyspäivää;

c) ne eivät tule sellaisella rajoitusvyöhykkeellä sijaitsevasta pitopaikasta, joka on perustettu kyseisten pidettävien maaeläinten lajien osalta merkityksellisen luokan A taudin tai uuden taudin esiintymisen vuoksi, eivätkä ole olleet kosketuksissa tällaisesta pitopaikasta olevien eläinten kanssa;

d) ne tulevat pitopaikasta, jossa ei ole raportoitu kyseisen lajin osalta merkityksellisiä luokan D tauteja vähintään 30 päivän aikana ennen siemennesteen, munasolujen tai alkioiden keräyspäivää;

e) ne tunnistetaan ja rekisteröidään kyseisen suljetun pitopaikan sääntöjen mukaisesti;

f) sikäli kuin on mahdollista, niitä ei ole käytetty luonnolliseen siitokseen vähintään 30 päivän aikana ennen toiseen jäsenvaltioon siirrettäväksi tarkoitetun siemennesteen tai siirrettäväksi tarkoitettujen sukusolujen tai alkioiden ensimmäistä keräyspäivää eikä keräysjakson aikana;

g) suljetussa pitopaikassa harjoitettavasta toiminnasta vastaava pitopaikan eläinlääkäri on tehnyt niille kliinisen tutkimuksen, eikä niissä ilmene siemennesteen, munasolujen tai alkioiden keräyspäivänä tautioireita.

38 artikla

Muihin jäsenvaltioihin suuntautuvia heimoihin Camelidae ja Cervidae kuuluvien eläinten sukusolujen ja alkioiden siirtoja koskevat eläinterveysvaatimukset

Toimijat saavat siirtää muihin jäsenvaltioihin ainoastaan sellaisista heimoon Camelidae tai Cervidae kuuluvista eläimistä kerättyjä sukusoluja ja alkioita, jotka täyttävät seuraavat vaatimukset:

a) ne ovat syntyneet ja olleet syntymästään saakka unionissa tai saapuneet unioniin unioniin saapumista koskevien vaatimusten mukaisesti;

b) ne ovat olleet yhdessä alkuperäisessä pitopaikassa vähintään 30 päivän ajan ennen siemennesteen, munasolujen tai alkioiden keräyspäivää;

c) ne eivät tule sellaisella rajoitusvyöhykkeellä sijaitsevasta pitopaikasta, joka on perustettu kyseisten pidettävien maaeläinten lajien osalta merkityksellisen luokan A taudin tai uuden taudin esiintymisen vuoksi, eivätkä ole olleet kosketuksissa tällaisesta pitopaikasta olevien eläinten kanssa;

d) ne tulevat pitopaikasta, joka on täyttänyt seuraavat vaatimukset siemennesteen, munasolujen tai alkioiden keräyspäivää edeltäneiden vähintään 12 kuukauden aikana: i) pitopaikassa on toteutettu seurantaohjelma Mycobacterium tuberculosis complex (M. bovis, M. caprae ja M. tuberculosis) -tartunnan havaitsemiseksi delegoidun asetuksen (EU) 2020/688 liitteessä II olevan 2 tai 3 osan mukaisesti; ii) pitopaikkaan ei ole tuotu sellaisia heimoon Camelidae tai Cervidae kuuluvia eläimiä, jotka eivät täytä i alakohdassa tarkoitettuja vaatimuksia; iii) pitopaikassa on tehty tutkimuksia, kun on epäilty Mycobacterium tuberculosis complex (M. bovis, M. caprae ja M. tuberculosis) -tartuntaa, ja taudin esiintyminen on suljettu pois;

e) ne tulevat pitopaikasta, jossa i) ei ole raportoitu Brucella abortus-, Brucella melitensis- ja Brucella suis -tartuntaa siemennesteen, munasolujen tai alkioiden keräyspäivää edeltäneiden vähintään 42 päivän aikana; ii) Camelidae-heimoon kuuluvien eläinten tapauksessa kaikille pitopaikassa oleville eläimille on tehty Brucella abortus-, Brucella melitensis- ja Brucella suis -tartunnan varalta delegoidun asetuksen (EU) 2020/688 liitteessä I olevassa 1 osassa tarkoitettu testi negatiivisin tuloksin näytteistä, jotka on otettu siemennesteen, munasolujen tai alkioiden keräyspäivää edeltäneiden 30 päivän aikana;

f) ne tulevat pitopaikasta, jossa ei ole raportoitu naudan tarttuvaa rinotrakeiittia / tarttuvaa pustulaarista vulvovaginiittia siemennesteen, munasolujen tai alkioiden keräyspäivää edeltäneiden vähintään 30 päivän aikana;

g) ne tulevat pitopaikasta, jossa ei ole raportoitu epitsoottisen verenvuototautiviruksen aiheuttamaa tartuntaa siemennesteen, munasolujen tai alkioiden keräyspäivää edeltäneiden vähintään kahden vuoden aikana 150 kilometrin säteellä pitopaikasta;

h) ne tulevat pitopaikasta, jossa ei ole vahvistettu esiintyneen raivotautiviruksen aiheuttamaa tartuntaa sukusolujen ja alkioiden keräyspäivää edeltäneiden vähintään 30 päivän aikana;

i) ne tulevat pitopaikasta, jossa ei ole raportoitu pernaruttuoa siemennesteen, munasolujen tai alkioiden keräyspäivää edeltäneiden vähintään 15 päivänä aikana;

j) ne tulevat pitopaikasta, joka täyttää surran (Trypanosoma evansi) osalta seuraavat vaatimukset: i) tautia ei ole raportoitu siemennesteen, munasolujen tai alkioiden keräyspäivää edeltäneiden vähintään 30 päivän aikana; tai ii) tautia on vahvistettu esiintyneen kahden edellisen vuoden aikana, mutta pitopaikkaan sovellettiin viimeisen tautiesiintymän jälkeen siirtorajoituksia, kunnes — tartunnan saaneet eläimet oli poistettu pitopaikasta; ja — pitopaikassa jäljellä oleville eläimille oli tehty surran ( Trypanosoma evansi ) varalta delegoidun asetuksen (EU) 2020/688 liitteessä I olevassa 3 osassa tarkoitettu testi negatiivisin tuloksin näytteistä, jotka oli otettu vähintään kuusi kuukautta sen jälkeen, kun tartunnan saaneet eläimet oli poistettu pitopaikasta;

k) ne täyttävät liitteessä II olevan 5 osan II luvussa vahvistetut eläinterveysvaatimukset sinikieliviruksen aiheuttaman tartunnan (serotyypit 1–24) osalta;

l) ne eivät ole olleet kosketuksissa sellaisten eläinten kanssa, jotka eivät täyttäneet a alakohdassa ja c–k alakohdassa säädettyjä vaatimuksia b alakohdassa säädettynä, vähintään 30 päivän pituisena pitoaikana;

m) eläinlääkäri on tehnyt niille kliinisen tutkimuksen, eikä niissä ole ilmennyt tautioireita siemennesteen, munasolujen tai alkioiden keräyspäivänä;

n) ne tunnistetaan asetuksen (EU) 2019/2035 73 artiklan 1 tai 2 kohdan tai 74 artiklan mukaisesti;

o) niitä ei ole käytetty luonnolliseen siitokseen siemennesteen, munasolujen tai alkioiden keräyspäivää edeltäneiden vähintään 30 päivän aikana eikä keräysjakson aikana.

39 artikla

Eläinterveyden todentamista koskevat säännöt

1. Ennen eläinterveystodistuksen allekirjoittamista jäsenvaltioiden välisiä koirien tai kissojen sukusolujen ja alkioiden lähetysten siirtoja varten virkaeläinlääkärin on suoritettava a) kuljetusastian silmämääräinen tarkastus seuraavien seikkojen tarkastamiseksi: i) toimijan kuljetusastiaan kiinnittämä sinetti ja merkitsemä numero; tai ii) jos tarpeen, kuljetusastiaan sijoitetut sukusolut ja alkiot, jolloin virkaeläinlääkärin on sinetöitävä ja numeroitava kuljetusastia tarkastuksen jälkeen; b) toimijan toimittamien tietojen asiakirjatarkastus seuraavien seikkojen varmistamiseksi: i) pitopaikassa kirjatut ja säilytetyt tiedot tukevat todennettavia tietoja; ▼M1 ii) 11 artiklan mukaisesti oljissa tai muissa pakkauksissa käytetty merkki sekä olkien tai muiden pakkausten kuljettamiseen käytettyyn kuljetusastiaan kiinnitetyn sinetin numero vastaavat merkkiä ja numeroa, jotka on merkitty eläinterveystodistukseen; ▼B iii) 36 artiklassa tarkoitetut vaatimukset ovat täyttyneet.

2. Ennen eläinterveystodistuksen allekirjoittamista jäsenvaltioiden välisiä muiden maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetysten siirtoja varten virkaeläinlääkärin on suoritettava a) kuljetusastian silmämääräinen tarkastus seuraavien seikkojen tarkastamiseksi: i) suljetussa pitopaikassa harjoitettavasta toiminnasta vastaavan pitopaikan eläinlääkärin kuljetusastiaan kiinnittämä sinetti ja merkitsemä numero; tai ii) tarvittaessa kuljetusastiaan sijoitetut sukusolut ja alkiot, jolloin virkaeläinlääkärin on sinetöitävä ja numeroitava kuljetusastia tarkastuksen jälkeen; b) suljetussa pitopaikassa harjoitettavasta toiminnasta vastaavan pitopaikan eläinlääkärin toimittamien tietojen asiakirjatarkastus seuraavien seikkojen varmistamiseksi: i) suljetussa pitopaikassa kirjatut ja säilytetyt tiedot tukevat todennettavia tietoja; ▼M1 ii) 11 artiklan mukaisesti oljissa tai muissa pakkauksissa käytetty merkki sekä olkien tai muiden pakkausten kuljettamiseen käytettyyn kuljetusastiaan kiinnitetyn sinetin numero vastaavat merkkiä ja numeroa, jotka on merkitty eläinterveystodistukseen; ▼B iii) 37 artiklassa tarkoitetut vaatimukset ovat täyttyneet.

3. Ennen eläinterveystodistuksen allekirjoittamista jäsenvaltioiden välisiä heimoon Camelidae tai Cervidae kuuluvien eläinten sukusolujen ja alkioiden lähetysten siirtoja varten virkaeläinlääkärin on suoritettava a) kuljetusastian silmämääräinen tarkastus seuraavien seikkojen tarkastamiseksi: i) toimijan kuljetusastiaan kiinnittämä sinetti ja merkitsemä numero; tai ii) jos tarpeen, kuljetusastiaan sijoitetut sukusolut ja alkiot, jolloin virkaeläinlääkärin on sinetöitävä ja numeroitava kuljetusastia tarkastuksen jälkeen; b) toimijan toimittamien tietojen asiakirjatarkastus seuraavien seikkojen varmistamiseksi: i) pitopaikassa kirjatut ja säilytetyt tiedot tukevat todennettavia tietoja; ▼M1 ii) 11 artiklan mukaisesti oljissa tai muissa pakkauksissa käytetty merkki sekä olkien tai muiden pakkausten kuljettamiseen käytettyyn kuljetusastiaan kiinnitetyn sinetin numero vastaavat merkkiä ja numeroa, jotka on merkitty eläinterveystodistukseen; ▼B iii) 38 artiklassa tarkoitetut vaatimukset ovat täyttyneet.

4. Virkaeläinlääkärin on suoritettava 1, 2 ja 3 kohdassa säädetyt tarkastukset ja annettava eläinterveystodistus 72 tunnin kuluessa ennen sukusolujen ja alkioiden lähetyksen lähettämisajankohtaa.

▼M1 —————

▼B

40 artikla

Eläinterveyden todentamista koskevat vaatimukset, joita sovelletaan jäsenvaltioiden välisiin muiden maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetysten siirtoihin

Eläinterveystodistusten, jotka koskevat jäsenvaltioiden välisiä koirien ja kissojen sekä suljetuissa pitopaikoissa pidettävien muiden maaeläinten kuin nauta-, sika-, lammas-, vuohi- tai hevoseläinten taikka heimoon Camelidae tai Cervidae kuuluvien eläinten sukusolujen ja alkioiden lähetysten siirtoja, on sisällettävä ainakin liitteessä IV olevassa 2 kohdassa vahvistetut tiedot.

41 artikla

Toimijoiden velvollisuus ilmoittaa ennakolta jäsenvaltioiden välisistä muiden pidettävien maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista

Jos koirien tai kissojen, suljetuissa pitopaikoissa pidettävien muiden maaeläinten kuin nauta-, sika-, lammas-, vuohi- tai hevoseläinten taikka heimoon Camelidae tai Cervidae kuuluvien eläinten sukusoluja ja alkioita siirretään toiseen jäsenvaltioon, toimijan on ilmoitettava ennakolta sukusolujen ja alkioiden lähetysten suunnitellusta siirrosta alkuperäjäsenvaltion toimivaltaiselle viranomaiselle.

42 artikla

Tiedot, jotka on ilmoitettava jäsenvaltioiden välisistä muiden pidettävien maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista

Toimijoiden, joiden on 41 artiklan mukaisesti ilmoitettava lähetysten alkuperäjäsenvaltion toimivaltaiselle viranomaiselle toiseen jäsenvaltioon siirrettävistä sukusolujen ja alkioiden lähetyksistä, on toimitettava kyseiselle viranomaiselle jokaisesta lähetyksestä liitteessä IV olevan 2 kohdan a–f alakohdassa vahvistetut tiedot.

▼M1

43 artikla

Menettelyt, joita sovelletaan hätätilanteissa jäsenvaltioiden välisistä muiden pidettävien maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetysten siirroista ilmoittamiseksi sähkökatkosten ja IMSOC:n muiden häiriöiden aikana

Jos esiintyy sähkökatkoksia ja IMSOC:n muita häiriöitä, jäsenvaltioiden välillä siirrettävän muiden pidettävien maaeläinten kuin nauta-, sika-, lammas-, vuohi- ja hevoseläinten sukusolujen ja alkioiden lähetyksen alkuperäpaikan toimivaltaisen viranomaisen on noudatettava täytäntöönpanoasetuksen (EU) 2019/1715 46 artiklassa säädettyjä varajärjestelyjä.

▼B







4 LUKU

Lisäsäännöt toimivaltaisten viranomaisten myöntämistä sukusoluja ja alkioita koskevista poikkeuksista

44 artikla

Lisäsäännöt toimivaltaisten viranomaisten myöntämistä tieteellisiin tarkoituksiin käytettäviä sukusoluja ja alkioita koskevista poikkeuksista

1. Alkuperäjäsenvaltion toimivaltaiset viranomaiset voivat myöntää poikkeuksen sellaisten tieteellisiin tarkoituksiin käytettävien sukusolujen ja alkioiden toiseen jäsenvaltioon suuntautuvia siirtoja varten, jotka eivät täytä 1 tai 3 luvussa säädettyjä eläinterveysvaatimuksia, edellyttäen, että lähettävän pitopaikan toimija on saanut määräjäsenvaltion toimivaltaiselta viranomaiselta kirjallisen ennakkosuostumuksen sukusolujen ja alkioiden lähetyksen hyväksymiseen.

2. Määräjäsenvaltion toimivaltainen viranomainen saa antaa suostumuksensa 1 kohdassa tarkoitettujen sukusolujen ja alkioiden lähetyksen hyväksymiseen vain, jos sukusolujen ja alkioiden vastaanottajaksi suunnitellun määräpaikkana olevan pitopaikan toimija varmistaa, että sukusoluja ja alkioita käytetään ainoastaan tieteellisiin tarkoituksiin olosuhteissa, joilla estetään luokan D tautien leviäminen.

45 artikla

Lisäsäännöt toimivaltaisten viranomaisten myöntämistä toisessa jäsenvaltiossa sijaitseviin geenipankkeihin siirrettäviä sukusoluja ja alkioita koskevista poikkeuksista

1. Alkuperäjäsenvaltion toimivaltaiset viranomaiset voivat myöntää poikkeuksia, jotka koskevat seuraavien eläinten sukusolujen ja alkioiden siirtoja toisessa jäsenvaltiossa sijaitseviin geenipankkeihin, edellyttäen, että lähettävän pitopaikan toimija on saanut määräjäsenvaltion toimivaltaiselta viranomaiselta kirjallisen ennakkosuostumuksen sukusolujen ja alkioiden lähetyksen hyväksymiseen: a) uhanalaiset rodut, jotka eivät täytä 1 luvussa säädettyjä eläinterveysvaatimuksia; tai b) sellaiset suljetuissa pitopaikoissa pidettävät muut maaeläimet kuin nauta-, sika-, lammas-, vuohi- ja hevoseläimet, jotka eivät täytä 37 artiklassa säädettyjä eläinterveysvaatimuksia.

2. Määräjäsenvaltion toimivaltainen viranomainen saa antaa suostumuksensa 1 kohdassa tarkoitettujen sukusolujen ja alkioiden lähetyksen hyväksymiseen vain, jos a) sen geenipankin toimija, jonka on tarkoitus vastaanottaa sukusolut ja alkiot, varmistaa, että sukusoluja ja alkioita käytetään ainoastaan sellaisten pidettävien maaeläinten geenivarojen ex situ -suojeluun ja kestävään käyttöön, joita varten vastaanottava geenipankki on perustettu; b) sillä on riittävät tiedot, mukaan lukien alkuperäjäsenvaltion toimivaltaisen viranomaisen toimittamat tiedot tai testaustulokset, tai se käsittelee sukusoluja ja alkioita siten, että suu- ja sorkkataudin, karjaruttoviruksen aiheuttaman tartunnan ja muiden luetteloitujen tautien leviäminen estyy.

46 artikla

Tieteellisiin tarkoituksiin käytettäviä tai toisessa jäsenvaltiossa sijaitseviin geenipankkeihin siirrettäviä sukusoluja ja alkioita koskevat säännöt ja niitä koskevat tiedot, jotka on sisällytettävä omaa ilmoitusta koskevaan asiakirjaan

1. Jos tieteellisiin tarkoituksiin käytettävät tai geenipankkeihin varastoitavat sukusolut ja alkiot aiotaan siirtää toiseen jäsenvaltioon, lähettävän pitopaikan toimijan on varmistettava, että sukusolujen ja alkioiden mukana on omaa ilmoitusta koskeva asiakirja kuljetuksen aikana määräpaikkaan saakka.

2. Lähettävän pitopaikan toimijan on varmistettava, että 1 kohdassa säädetty omaa ilmoitusta koskeva asiakirja sisältää ainakin seuraavat tiedot: a) lähettäjän ja vastaanottajan nimi ja osoite; b) lähettävän paikan ja määräpaikan nimi ja osoite; ▼M1 c) lähetyksen lähettämispäivä; ▼B d) sukusolujen ja alkioiden tyyppi ja luovuttajaeläinten laji; e) olkien tai muiden pakkausten lukumäärä lähetettävässä lähetyksessä; f) seuraavat tiedot, joiden avulla sukusolut ja alkiot voidaan yksilöidä: i) olkien tai muiden pakkausten merkinnät; ii) niiden keräyspaikka ja -päivä tai tuotantopaikka ja -päivä; ▼M1 g) saatavilla olevat 45 artiklan 2 kohdan b alakohdassa tarkoitettujen testien tulokset; ▼M1 h) kuljetusastiaan kiinnitetyn sinetin numero; i) ilmoitus siitä, että lähetys täyttää 44 tai 45 artiklassa säädetyt vaatimukset ja että määräjäsenvaltion toimivaltaiselta viranomaiselta on saatu kirjallinen ennakkosuostumus sukusolujen ja alkioiden lähetyksen hyväksymiseen. ▼B

47 artikla

Toimijoiden antama ennakkoilmoitus tieteellisiin tarkoituksiin käytettävien tai geenipankkeihin tarkoitettujen sukusolujen ja alkioiden siirroista jäsenvaltioiden välillä

Jos tieteellisiin tarkoituksiin käytettävät tai geenipankkeihin varastoitavat sukusolut ja alkiot siirretään toiseen jäsenvaltioon, lähettävän pitopaikan toimijan on ilmoitettava kyseisten sukusolujen ja alkioiden suunnitellusta siirrosta ennakolta lähetyksen alkuperäjäsenvaltion toimivaltaiselle viranomaiselle ja toimitettava sille 46 artiklan 2 kohdan a–g alakohdassa luetellut tiedot.

▼M1

48 artikla

Menettelyt, joita sovelletaan hätätilanteissa jäsenvaltioiden välisistä tieteellisiin tarkoituksiin käytettäviksi tai geenipankkeihin varastoitaviksi tarkoitettujen sukusolujen ja alkioiden lähetysten siirroista ilmoittamiseksi sähkökatkosten ja IMSOC:n muiden häiriöiden aikana

Jos esiintyy sähkökatkoksia ja IMSOC:n muita häiriöitä, jäsenvaltioiden välillä siirrettävän tieteellisiin tarkoituksiin käytettävien tai geenipankkeihin varastoitavien sukusolujen ja alkioiden lähetyksen alkuperäpaikan toimivaltaisen viranomaisen on noudatettava täytäntöönpanoasetuksen (EU) 2019/1715 46 artiklassa säädettyjä varajärjestelyjä.

▼B







IV OSA

LOPPUSÄÄNNÖKSET

▼M1

49 artikla

Siirtymätoimenpiteet

1. Siemennesteen keräysasemat, siemennesteen varastointiasemat, alkionkeruuryhmät ja alkiontuotantoryhmät, jotka on hyväksytty ennen 21 päivää huhtikuuta 2021 asetuksen (EU) 2016/429270 artiklan 2 kohdan ensimmäisen alakohdan kuudennessa, seitsemännessä, kahdeksannessa ja kahdennessatoista luetelmakohdassa mainittujen direktiivien 88/407/ETY, 89/556/ETY, 90/429/ETY ja 92/65/ETY mukaisesti, katsotaan asetuksen (EU) 2016/429 97 artiklan ja tämän asetuksen 4 artiklan mukaisesti hyväksytyiksi.

Kaikilta muilta osin niihin sovelletaan asetuksessa (EU) 2016/429 ja tässä asetuksessa vahvistettuja sääntöjä.

2. Ennen 21 päivää huhtikuuta 2021 kerättyjä, tuotettuja, käsiteltyjä ja varastoituja siemennestettä, munasoluja ja alkioita saa siirtää jäsenvaltioiden välillä edellyttäen, että sukusolujen ja alkioiden keräys, tuotanto, käsittely ja varastointi täyttävät luovuttajaeläimiä koskevat eläinterveysvaatimukset ja luovuttajaeläimille ja sukusoluille ja alkioille tehdyt laboratorio- ja muut testit täyttävät direktiiveissä 88/407/ETY, 89/556/ETY, 90/429/ETY ja 92/65/ETY säädetyt vaatimukset.

3. Oljet ja muut pakkaukset, joihin siemennestettä, munasoluja tai alkioita sijoitetaan ja varastoidaan ja joissa niitä kuljetetaan erillisinä annoksina tai muulla tavoin ja jotka on merkitty ennen 21 päivää huhtikuuta 2021 direktiivien 88/407/ETY, 89/556/ETY, 90/429/ETY ja 92/65/ETY mukaisesti, katsotaan asetuksen (EU) 2016/429121 artiklan ja tämän asetuksen 10 artiklan mukaisesti merkityiksi.

4. Eläinterveystodistukset, jotka on annettu ennen 21 päivää huhtikuuta 2021 direktiivien 88/407/ETY, 89/556/ETY, 90/429/ETY ja 92/65/ETY mukaisesti, katsotaan asetuksen (EU) 2016/429162 artiklan ja tämän asetuksen 30 ja 31 artiklan mukaisesti annetuiksi.

▼B

50 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 21 päivästä huhtikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

NAUTA-, SIKA-, LAMMAS-, VUOHI- JA HEVOSELÄINTEN SUKUSOLUJEN JA ALKIOIDEN KERUUTA, TUOTANTOA, KÄSITTELYÄ JA VARASTOINTIA KOSKEVAT II OSAN 1 LUVUSSA TARKOITETUT SÄÄNNÖT

1 OSA

SIEMENNESTEEN KERÄYSASEMIA KOSKEVAT 4 ARTIKLASSA TARKOITETUT VAATIMUKSET

1. Asemaeläinlääkärin 4 artiklan 1 kohdan a alakohdan i alakohdassa tarkoitetut vastuualueet ovat seuraavat:

a) asemaeläinlääkärin on varmistettava, että i) siemennesteen keräysasemalla pidetään ainoastaan sellaisia eläimiä, joita ei ole käytetty luonnolliseen siitokseen ensimmäistä siemennesteen keräystä edeltäneiden vähintään 30 päivän aikana eikä keräysjakson aikana; ii) siemennesteen keräysasemalla kirjataan ja säilytetään tietoja 8 artiklan 1 kohdan a alakohdassa vahvistettujen vaatimusten mukaisesti; iii) asiattomat henkilöt eivät voi päästä aseman tiloihin; iv) sallitut vierailijat noudattavat c kohdan i alakohdassa tarkoitettuja eläinterveys- ja bioturvaamisvaatimuksia; ▼M1 v) kukin olki tai muu pakkaus, johon siemenneste on sijoitettu, merkitään selkeästi 10 artiklassa vahvistettujen vaatimusten mukaisesti; ▼B vi) siemennesteen keräys, käsittely ja varastointi tapahtuvat ainoastaan näihin tarkoituksiin varatuissa tiloissa ja tiukkojen hygieniavaatimusten mukaisesti; vii) siemennesteen keräysasemalla käsitellään ja varastoidaan ainoastaan kyseisellä asemalla kerättyä siemennestettä, ja siemenneste ei saa joutua kosketuksiin muiden, terveystilanteeltaan heikompien sukusolujen ja alkioiden lähetysten kanssa; viii) kaikki siemennesteen keräyksen ja käsittelyn yhteydessä siemennesteen tai luovuttajaeläimen kanssa kosketuksiin joutuvat välineet, uusia kertakäyttöisiä välineitä lukuun ottamatta, puhdistetaan ja joko desinfioidaan tai steriloidaan ennen käyttöä; ix) jos on kyse hevoseläimistä ja siemennesteen keräysasema sijaitsee sellaisen rekisteröidyn pitopaikan alueella, jossa on myös keinosiemennys- tai astutusasema, välineet ja laitteet, jotka joutuvat kosketuksiin luovuttajaeläinten, niiden siemennesteen ja muiden siemennesteen keräysasemalla pidettävien eläinten kanssa, pidetään tarkasti erillään keinosiemennykseen tai astutukseen käytettävästä siemennesteestä ja siihen käytettävistä välineistä ja laitteista; x) siemennesteen käsittelyssä käytettävät eläinperäiset biologiset aineet, mukaan lukien laimennusaineet, lisäaineet tai täyteaineet, hankitaan lähteistä, joista ei aiheudu eläintautien riskiä, tai ne käsitellään ennen käyttöä siten, että tautiriski poistuu; xi) säilytys- ja kuljetusastiat, uusia kertakäyttöisiä astioita lukuun ottamatta, puhdistetaan ja joko desinfioidaan tai steriloidaan aina ennen täytön aloittamista; xii) siemennesteen säilömiseen tai varastointiin käytettäviä jäädytysaineita ei ole käytetty aikaisemmin muiden tuotteiden käsittelyyn; xiii) siemennesteen keräysaseman henkilökunta on saanut riittävästi desinfiointi- ja hygieniamenetelmiä koskevaa koulutusta tautien leviämisen ehkäisemiseksi;

b) poiketen siitä, mitä a alakohdan vii alakohdassa säädetään, asemaeläinlääkäri voi sallia seuraavien edellytysten täyttyessä, että siemennesteen keräysasemalla käsitellään siemennestettä, jota ei ole kerätty kyseisellä asemalla: i) kyseinen siemenneste on kerätty eläimistä, jotka täyttävät seuraavat liitteessä II vahvistetut vaatimukset: — nautaeläinten osalta 1 osan I luvun 1 kohdan b alakohdassa ja soveltuvin osin 5 osan I, II ja III luvussa vahvistetut vaatimukset; — sikaeläinten osalta 2 osan I luvun 1 kohdan b alakohdassa ja soveltuvin osin 5 osan I ja IV luvussa vahvistetut vaatimukset; — lammas- ja vuohieläinten osalta 3 osan I luvun 1 kohdan c alakohdassa ja soveltuvin osin 5 osan I, II ja III luvussa vahvistetut vaatimukset; — hevoseläinten osalta 4 osan I luvun 1 kohdan a alakohdassa vahvistetut vaatimukset; ii) käsittely suoritetaan eri välineillä tai eri aikaan kuin toiseen jäsenvaltioon siirrettäväksi tarkoitetun siemennesteen käsittely, ja jälkimmäisessä tapauksessa välineet on puhdistettava ja steriloitava käytön jälkeen; iii) kyseistä siemennestettä ei siirretä toiseen jäsenvaltioon eikä se joudu missään vaiheessa kosketuksiin tai ole varastoituna toiseen jäsenvaltioon siirrettäväksi tarkoitetun siemennesteen kanssa; iv) kyseinen siemenneste on tunnistettavissa merkinnästä, jonka on oltava erilainen kuin a alakohdan v alakohdassa tarkoitettu merkintä;

c) asemaeläinlääkärin on i) määritettävä siemennesteen keräysaseman toimintaa koskevat eläinterveys- ja bioturvaamisvaatimukset sekä toimenpiteet näiden vaatimusten noudattamisen varmistamiseksi; ii) hyväksyttävä siemennesteen keräysasemalle ainoastaan sellaisten lajien eläimiä, joiden siemennestettä on tarkoitus kerätä;

d) poiketen siitä, mitä c alakohdan ii alakohdassa säädetään, asemaeläinlääkäri voi sallia muiden pidettävien eläinten kuin nauta-, sika-, lammas-, vuohi- tai hevoseläinten ottamisen siemennesteen keräysasemalle edellyttäen, että niistä ei aiheudu tartuntavaaraa lajeille, joiden siemennestettä on tarkoitus kerätä, ja että ne täyttävät c alakohdan i alakohdassa tarkoitetut eläinterveys- ja bioturvaamisvaatimukset;

e) kun hevoseläinten siemennesteen keräysasema sijaitsee sellaisen rekisteröidyn pitopaikan alueella, jossa on myös hevoseläinten keinosiemennysasema tai astutusasema, hevoseläinten siemennesteen keräysaseman asemaeläinlääkärin on varmistettava, että pitopaikkaan otettavat hevoseläimet täyttävät 23 artiklan 1 kohdan a–c alakohdan vaatimukset, ja asemaeläinlääkäri voi päättää, jollei ole poissuljettua, että luovuttajina toimivat urospuoliset hevoseläimet ovat välittömässä kosketuksessa naaraspuolisten hevoseläinten, härnäykseen käytettävien kuohittujen urospuolisten hevoseläinten tai pitopaikassa siemennesteen keräysaseman ulkopuolella astutukseen käytettävien kuohitsemattomien urospuolisten hevoseläinten kanssa, että kyseisten naaraspuolisten ja urospuolisten hevoseläinten on täytettävä kaikki 23 artiklan 1 kohdan vaatimukset.

2. Siemennesteen keräysaseman tiloja, laitteita ja toimintamenettelyjä koskevat 4 artiklan 1 kohdan b alakohdan i alakohdassa tarkoitetut vaatimukset ovat seuraavat:

a) siemennesteen keräysasemalla on oltava vähintään i) lukittavat eläintilat ja tarvittaessa hevoseläimiä varten jaloittelualue, joka on erotettu fyysisesti siemennesteen keräystiloista, siemennesteen käsittelyhuoneesta ja siemennesteen varastointihuoneesta; ii) eristystilat, joista ei ole suoraa yhteyttä i alakohdassa tarkoitettuihin vakituisiin eläintiloihin, sellaisia eläimiä varten, jotka eivät ole läpäisseet tämän asetuksen liitteessä II tarkoitettuja testejä tai joissa esiintyy jonkin naut